open-index/open-wikipedia-markdown huggingface dataset:
ಗುಳ್ಟು (ಚಲನಚಿತ್ರ)

***ಗುಳ್ಟು*** ಇದು 2018 ರ ಭಾರತೀಯ ಕನ್ನಡ ಭಾಷೆಯ ಚಿತ್ರವಾಗಿದ್ದು, ಜನಾರ್ಧನ್ ಚಿಕಣ್ಣರವರು ಬರೆದು ನಿರ್ದೇಶಿಸಿದ್ದಾರೆ. ಪ್ರಶಾಂತ್ ರೆಡ್ಡಿ ಮತ್ತು ದೇವರಾಜ್ ಆರ್ ನಿರ್ಮಿಸಿದ ಈ ಚಿತ್ರಕ್ಕೆ ಸಂಗೀತವನ್ನು ಅಮಿತ್ ಆನಂದ್ ಅವರು ನೀಡಿದ್ದಾರೆ. ನವೀನ್ ಶಂಕರ್, ಸೋನು ಗೌಡ, ರಂಗಾಯಣ ರಘು, ಅವಿನಾಶ್ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಶಾಂತಿ ಸಾಗರ್ ಚಿತ್ರದ ಛಾಯಾಗ್ರಾಹಕರಾಗಿದ್ದಾರೆ.

## ಪಾತ್ರಗಳು
* ನವೀನ್ ಶಂಕರ್ - ಅಲೋಕ್ ಆಗಿ
* ಸೋನು ಗೌಡ - ಪೂಜಾ ರಮೇಶ್ / ಅನಘ ಆಗಿ
* ಅವಿನಾಶ್ - ಸರ್ಕಲ್ ಇನ್ಸ್ಪೆಕ್ಟರ್ ಅವಿನಾಶ್ ಆಗಿ
* ರಂಗಾಯಣ ರಘು - ಮುಖ್ಯಮಂತ್ರಿ ಅನಂತರಾಮಯ್ಯರಾಗಿ
* ಪವನ್ ಕುಮಾರ್ - ಟೆಕೀ ಫನೇಶ್ ಪಾತ್ರದಲ್ಲಿ
* ರಾಮ್ ಧನುಷ್ - ಅರಸು ತಿಮ್ಮಯ್ಯ ಅಲಿಯಾಸ್ "ಆಸ್ತಿ" ಆಗಿ

## ಸಾರಾಂಶ
ಆಶ್ರಮದಲ್ಲಿ ಬೆಳೆದ ಬಡ ಇಂಜಿನಿಯರಿಂಗ್ ವಿದ್ಯಾರ್ಥಿ ಅಲೋಕ್ (ನವೀನ್ ಶಂಕರ್)ಗೆ ರ‍್ಯಾಗಿಂಗ್ ಮಾಡುತ್ತಾರೆ. ಆಗ ಆತ ಹಿರಿಯ ವಿದ್ಯಾರ್ಥಿಗಳು ಹೇಳಿದಂತೆ ನಡೆದುಕೊಳ್ಳದ ತಪ್ಪಿಗೆ ಸಿನಿಮಾ ಟಿಕೇಟ್ ಬುಕ್ ಮಾಡಿಕೊಡುವಂತಹ ಶಿಕ್ಷೆಯನ್ನು ಪಡೆಯುತ್ತಾನೆ. ಕೈಯಲ್ಲಿ ದುಡ್ಡಿಲ್ಲದ ಅಲೋಕ್ ಆಗ ಆನ್ಲೈನಿನಲ್ಲಿ ಸಿನಿಮಾ ಟಿಕೇಟ್ ಬುಕ್ ಮಾಡುವ ಜಾಲತಾಣವೊಂದಕ್ಕೆ ಹೋಗಿ ಹ್ಯಾಕ್ ಮಾಡಿ ಕಾಲೇಜಿನಲ್ಲಿ ಪ್ರಸಿದ್ಧನಾಗುತ್ತಾನೆ. ಇಂಜಿನಿಯರಿಂಗ್ ಓದಿನ ನಂತರ ಅವನು ಮತ್ತು ಅವನ ಸ್ನೇಹಿತ ಆಸ್ತಿ (ರಾಮ್ ಧನುಷ್) ಒಟ್ಟಿಗೆ ತಮ್ಮದೇ ಒಂದು ಸ್ವಂತ ಕಂಪನಿ ಪ್ರಾರಂಭಿಸಲು ಹೊರಡುತ್ತಾರೆ. ಆದರೆ ಹಣದ ಅಭಾವದಿಂದ ಅಲೋಕ್ ಪುಟ್ಟ ಇನ್ಸ್ಟಿಟ್ಯೂಟೊಂದರಲ್ಲಿ ಕಂಪ್ಯೂಟರ್ ಸೈನ್ಸ್ ಟ್ರೇನಿಯಾಗಿ ಕೆಲಸ ಮಾಡುತ್ತಿದ್ದಾಗ, ಅಲ್ಲಿಗೆ ಹೆಸರು, ಹುದ್ದೆಯನ್ನೆಲ್ಲ ಮರೆ ಮಾಚಿಕೊಂಡು ಬರುವ ಇಂಡಿಯನ್ ಸೈಬರ್ ಸೆಕ್ಯುರಿಟಿಯ ಗುಪ್ತ ಏಜೆಂಟ್ ಪೂಜಾ (ಸೋನು ಗೌಡ) ಅವರೊಂದಿಗೆ ಪ್ರೀತಿಯಲ್ಲಿ ಬೀಳುತ್ತಾನೆ. ನಂತರ ಪನೇಶ್(ಪವನ್ ಕುಮಾರ್)  ಸಹಾಯದಿಂದ ಆಕೆ 'ಸುಧಾರ್' ಶೇಖರಣಾ ಕೇಂದ್ರದ ಪ್ರಮುಖ ದತ್ತಾಂಶ ಸೋರಿಕೆಗೆ ಕಾರಣವಾದ ಹ್ಯಾಕರ್ ಅನ್ನು ಕಂಡುಹಿಡಿಯಲು ಪ್ರಯತ್ನಿಸುತ್ತಾಳೆ. ಆ ಸಂದರ್ಭದಲ್ಲಿ ಈ ಕೇಸ್ ಅಲೋಕ್ ಕಡೆಗೆ ತಿರುಗುತ್ತದೆ. ಮತ್ತು ತಾನು ಇಷ್ಟು ದಿನ ಪ್ರೀತಿಸಿದ್ದು ಸೈಬರ್ ಸೆಕ್ಯುರಿಟಿಯ ಗುಪ್ತ ಏಜೆಂಟ್ ಎಂದೂ ತಿಳಿಯುತ್ತದೆ. ಆದರೆ ಮುಖ್ಯಮಂತ್ರಿ ಅನಂತರಾಮಯ್ಯ (ರಂಗಾಯಣ ರಘು) ಅವರನ್ನು ಬ್ಲ್ಯಾಕ್ಮೇಲ್ ಮಾಡುವುದರ ಮೂಲಕ ಬುದ್ಧಿವಂತಿಕೆಯಿಂದ ಅವನು ಈ ಪ್ರಕರಣವನ್ನು ಪರಿಹರಿಸಿಕೊಳ್ಳುತ್ತಾನೆ ಮತ್ತು ನ್ಯಾಯಾಲಯದಿಂದ ನಿರ್ದೋಷಿ ಎಂದು ಘೋಷಿಸಲ್ಪಡುತ್ತಾನೆ.

## ಧ್ವನಿಸುರುಳಿ
ಅಮಿತ್ ಆನಂದ್ ಚಿತ್ರಕ್ಕಾಗಿ ಸ್ಕೋರ್ ಮತ್ತು ಹಾಡುಗಳನ್ನು ಸಂಯೋಜಿಸಲು ಸಹಿ ಮಾಡಿದ್ದಾರೆ. ಹಾಡುಗಳಿಗೆ ಸಾಹಿತ್ಯವನ್ನು ಜಯಂತ್ ಕಾಯ್ಕಿಣಿ, ಕಿರಣ್ ಕಾವೇರಪ್ಪ ಮತ್ತು ಅನುಪ್ ರಾಮಸ್ವಾಮಿ ಕಶ್ಯಪ್ ಅವರು ಬರೆದಿದ್ದಾರೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*  
* Gultoo Official Film Website 
* Gultoo Facebook Page

ವರ್ಗ:2018 films
ವರ್ಗ:Indian films
ವರ್ಗ:Kannada-language films
ವರ್ಗ:2010s Kannada-language films
ವರ್ಗ:Indian satirical films
ಪುರುಷ

thumb
**ಗಂಡಸು** ಎಂದರೆ ಒಬ್ಬ ಗಂಡು ಮಾನವ. ಈ ಪದವು ಸಾಮಾನ್ಯವಾಗಿ ಒಬ್ಬ ವಯಸ್ಕ ಗಂಡಿಗೆ ಮೀಸಲಾಗಿದೆ, ಹುಡುಗ ಪದವು ಗಂಡು ಮಗು ಅಥವಾ ಹದಿಹರೆಯದವನಿಗೆ ಬಳಸಲಾಗುವ ಸಾಮಾನ್ಯ ಪದವಾಗಿದೆ.

ಬಹುತೇಕ ಇತರ ಗಂಡು ಸಸ್ತನಿಗಳಂತೆ, ಒಬ್ಬ ಗಂಡಸಿನ ಜಿನೋಮ್ ವಿಶಿಷ್ಟವಾಗಿ ತನ್ನ ತಾಯಿಯಿಂದ ಒಂದು ಎಕ್ಸ್ ವರ್ಣತಂತು ಮತ್ತು ತನ್ನ ತಂದೆಯಿಂದ ಒಂದು ವೈ ವರ್ಣತಂತುವನ್ನು ಆನುವಂಶಿಕವಾಗಿ ಪಡೆಯುತ್ತದೆ. ಗಂಡು ಭ್ರೂಣವು ಹೆಣ್ಣು ಭ್ರೂಣಕ್ಕಿಂತ ಹೆಚ್ಚು ಪ್ರಮಾಣದಲ್ಲಿ ಆ್ಯಂಡ್ರೊಜನ್ ಮತ್ತು ಕಡಿಮೆ ಪ್ರಮಾಣದಲ್ಲಿ ಈಸ್ಟ್ರೊಜೆನ್ ಅನ್ನು ಉತ್ಪಾದಿಸುತ್ತದೆ. ಈ ಲಿಂಗ ಹಾರ್ಮೋನುಗಳ ತುಲನಾತ್ಮಕ ಪ್ರಮಾಣಗಳಲ್ಲಿನ ವ್ಯತ್ಯಾಸವೇ ಗಂಡಸರನ್ನು ಹೆಂಗಸರಿಂದ ವ್ಯತ್ಯಾಸ ಮಾಡುವ ಶಾರೀರಿಕ ಭಿನ್ನತೆಗಳಿಗೆ ಬಹುತೇಕವಾಗಿ ಜವಾಬ್ದಾರವಾಗಿದೆ. ಪ್ರೌಢಾವಸ್ಥೆಯ ಅವಧಿಯಲ್ಲಿ, ಆ್ಯಂಡ್ರೊಜನ್‍ನ ಉತ್ಪತ್ತಿಯನ್ನು ಉತ್ತೇಜಿಸುವ ಹಾರ್ಮೋನುಗಳು ಆನುಷಂಗಿಕ ಲೈಂಗಿಕ ಲಕ್ಷಣಗಳ ಬೆಳವಣಿಗೆಗೆ ಕಾರಣವಾಗುತ್ತವೆ, ಹಾಗಾಗಿ ಲಿಂಗಗಳ ನಡುವೆ ಹೆಚ್ಚು ವ್ಯತ್ಯಾಸಗಳನ್ನು ಪ್ರದರ್ಶಿಸುತ್ತವೆ. ಆದರೆ, ಮೇಲಿನದಕ್ಕೆ ಅಪವಾದಗಳಿವೆ, ಉದಾಹರಣೆಗೆ ಲೈಂಗಿಕವ್ಯತ್ಯಯವಿರುವವರು ಮತ್ತು ಅಂತರಲಿಂಗಿ ಗಂಡಸರು.

ಮಾನವರಲ್ಲಿನ ಗಂಡು ಆನುಷಂಗಿಕ ಲೈಂಗಿಕ ಲಕ್ಷಣಗಳ ಕೆಲವು ಉದಾಹರಣೆಗಳು, ಅಂದರೆ ಹುಡುಗರು ಪುರುಷರಾಗುತ್ತಿರುವಾಗ ಅಥವಾ ಜೀವನದಲ್ಲಿ ನಂತರವೂ ಪಡೆದವುಗಳೆಂದರೆ: ಹೆಚ್ಚು ವಸ್ತಿಕುಹರ ಪ್ರದೇಶದಲ್ಲಿನ ಕೂದಲು, ಮುಖದ ಮೇಲೆ ಹೆಚ್ಚು ಕೂದಲು, ಹೆಚ್ಚು ದೊಡ್ಡ ಹಸ್ತಗಳು ಮತ್ತು ಪಾದಗಳು, ಹೆಚ್ಚು ಅಗಲಭುಜಗಳು ಮತ್ತು ಎದೆ, ಹೆಚ್ಚು ದೊಡ್ಡ ಕಪಾಲ ಮತ್ತು ಅಸ್ಥಿ ರಚನೆ, ಮಿದುಳಿನ ಹೆಚ್ಚಿನ ದ್ರವ್ಯರಾಶಿ ಮತ್ತು ಘನಗಾತ್ರ, ಹೆಚ್ಚಿನ ಸ್ನಾಯುರಾಶಿ, ಹೆಚ್ಚು ಎದ್ದುಕಾಣುವ ಗಂಟಲಗಡ್ಡೆ ಮತ್ತು ಗಡಸು ಧ್ವನಿ, ಹೆಚ್ಚಿನ ಎತ್ತರ, ಹೆಚ್ಚಿನ ಟಿಬಿಯಾ:ಫ಼ೀಮರ್ ಅನುಪಾತ (ತೊಡೆಮೂಳೆಗೆ ಹೋಲಿಸಿದರೆ ಹೆಚ್ಚು ಉದ್ದವಾದ ಕಣಕಾಲು ಮೂಳೆ).

ಗಂಡು ಲೈಂಗಿಕ ಅಂಗಗಳು ಸಂತಾನೋತ್ಪತ್ತಿ ವ್ಯವಸ್ಥೆಯ ಭಾಗವಾಗಿವೆ, ಮತ್ತು ಇವುಗಳಲ್ಲಿ ಶಿಶ್ನ, ವೃಷಣಗಳು, ರೇತ್ರನಾಳ ಮತ್ತು ಪ್ರೋಸ್ಟೇಟ್ ಗ್ರಂಥಿ ಸೇರಿವೆ. ಗಂಡು ಸಂತಾನೋತ್ಪತ್ತಿ ವ್ಯವಸ್ಥೆಯ ಕಾರ್ಯವೆಂದರೆ ಹೆಂಗಸಿನ ಒಳಗಿರುವ ಅಂಡದೊಂದಿಗೆ ಸೇರಬಲ್ಲ ಶುಕ್ರಾಣುಗಳನ್ನು ಸಾಗಿಸುವ ಶುಕ್ಲವನ್ನು ಉತ್ಪಾದಿಸುವುದು ಮತ್ತು ಹೀಗೆ ಆನುವಂಶಿಕ ಮಾಹಿತಿಯನ್ನು ಉತ್ಪಾದಿಸುವುದು. ಹೆಂಗಸಿನ ಗರ್ಭಾಶಯವನ್ನು ಮತ್ತು ಆಮೇಲೆ ಡಿಂಬನಾಳವನ್ನು ಪ್ರವೇಶಿಸುವ ಶುಕ್ರಾಣು ಮುಂದೆ ಭ್ರೂಣ ಅಥವಾ ಶಿಶುವಾಗಿ ಬೆಳವಣಿಗೆಯಾಗುವ ಅಂಡವನ್ನು ಫಲಿತವಾಗಿಸುವುದರಿಂದ, ಗಂಡು ಸಂತಾನೋತ್ಪತ್ತಿ ವ್ಯವಸ್ಥೆಯು ಗರ್ಭಾವಸ್ಥೆಯ ಅವಧಿಯಲ್ಲಿ ಅವಶ್ಯಕ ಪಾತ್ರವನ್ನು ವಹಿಸುವುದಿಲ್ಲ. ಪಿತೃತ್ವ ಮತ್ತು ಕುಟುಂಬದ ಪರಿಕಲ್ಪನೆ ಮಾನವ ಸಮಾಜಗಳಲ್ಲಿ ಅಸ್ತಿತ್ವದಲ್ಲಿದೆ. ಪುರುಷ ಸಂತಾನೋತ್ಪತ್ತಿ ಮತ್ತು ಸಂಬಂಧಿತ ಅಂಗಗಳ ಅಧ್ಯಯನವನ್ನು ಆ್ಯಂಡ್ರೊಲಜಿ ಎಂದು ಕರೆಯಲಾಗುತ್ತದೆ.

ವರ್ಗ:ಲಿಂಗ
ಆಳು

**ಆಳು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಬ್ಬ ಗಂಡು ಮಾನವ
* ಉದ್ಯೋಗದಾತನ ಮನೆಯ ಒಳಗೆ ಕೆಲಸಮಾಡುವ ವ್ಯಕ್ತಿಯಾದ ಸೇವಕ
* ಭೂಸೇನೆಗಳಲ್ಲಿ ಕಾಳಗ ಮಾಡುವ ತರಬೇತಿ ಹೊಂದಿರುವ ಸದಸ್ಯನಾದ ಸೈನಿಕ
ಹಂದಿಗೋಡು ಸಿಂಡ್ರೋಮ್

**ಹಂದಿಗೋಡು ಸಿಂಡ್ರೋಮ್** ಅಥವಾ **ಹಂದಿಗೋಡು ಕಾಯಿಲೆ** ಭಾರತದ ಕರ್ನಾಟಕ ರಾಜ್ಯದ ಮಲೆನಾಡು ಪ್ರದೇಶದಲ್ಲಿ ಸ್ಥಳೀಯವಾಗಿ ಕಂಡುಬರುವ ಒಂದು ಅಪರೂಪದ ಮತ್ತು ನೋವಿನಿಂದ ಕೂಡಿದ ಸಂಧಿವಾತದ ಕಾಯಿಲೆಯಾಗಿದೆ.  ಹಂಡಿಗೊಡು ಜಾಯಿಂಟ್ ಡಿಸೀಸ್ ಎಂದೂ ಕರೆಯಲ್ಪಡುವ ಇದು ಕರ್ನಾಟಕದ ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲ್ಲೂಕಿನ ಹಂದಿಗೋಡು ಎಂಬ ಹಳ್ಳಿಯಲ್ಲಿ ಇದು ಪತ್ತೆಯಾದದ್ದರಿಂದ ಈ ಹೆಸರನ್ನು ಪಡೆದುಕೊಂಡಿದೆ. ಈ ರೋಗಕ್ಕೆ ಪ್ರಸ್ತುತ ಯಾವುದೇ ಚಿಕಿತ್ಸೆ ಇಲ್ಲ. ವೈಜ್ಞಾನಿಕವಾಗಿ ಇದನ್ನು ಮಲ್ನಾಡ್ ಎಂಡಿಮಿಕ್ ಫ್ಯಾಮಿಲಿಯಲ್ ಆರ್ಥ್ರೈಟಿಸ್ ಎಂದು ಕರೆಯಲಾಗುತ್ತದೆ. ಇದುವರೆಗು 1000 ಕ್ಕಿಂತಲೂ ಹೆಚ್ಚು ಜನರು ಇದರಿಂದ ಜೀವವನ್ನು ಕಳೆದುಕೊಂಡಿದಾರೆ ಮತ್ತು ಅನೇಕ ಜನರು ಈ ಕಾಯಿಲೆಯಿಂದ ಬಳಲುತ್ತಿದಾರೆ. ಚಿಕ್ಕಮಗಳೂರು ಜಿಲ್ಲೆಯ ಕೊಪ್ಪ, ನರಸಿಂಹರಾಜಪುರ ಮತ್ತು  ಶೃಂಗೇರಿ ತಾಲ್ಲೂಕುಗಳಿಂದ ಈ ರೋಗವನ್ನು ವರದಿ ಮಾಡಲಾಗಿದೆ.

## ಇತಿಹಾಸ
ಹಂದಿಗೋಡು ಸಿಂಡ್ರೋಮ್ ನು 1974-75ರ ಅವಧಿಯಲ್ಲಿ ಹಂದಿಗೋಡು ಗ್ರಾಮದಲ್ಲಿ ಎಚ್ ಎಂ ಚಂದ್ರಶೇಖರ್ ಗಮನಿಸಿದರು . ತೀವ್ರ ಕೀಲು ಮತ್ತು ಸೊಂಟದ ನೋವಿನಿಂದ ಬಳಲುತ್ತಿದ್ದ ನಾಲ್ವರು ರೋಗಿಗಳನ್ನು ಸಾಗರದ ಜನರಲ್ ಆಸ್ಪತ್ರೆಯಲ್ಲಿ ದಾಖಲಿಸಲಾಯಿತು. ಈ ಕಾಯಿಲೆಯನ್ನು ಕಂಡುಹಿಡಿಯಲು ಸಾಧ್ಯವಾಗದ ವೈದ್ಯರು ಕೆಲವು ನರಗಳ ಅಸ್ವಸ್ಥತೆಯಿಂದಾದ ನೋವು ಎಂದು ಉಹಿಸಿದರು. ಈ ರೋಗದ ಬಗ್ಗೆ ಮಾಹಿತಿ ಪಡೆದ, ನಿಮ್ಹಾನ್ಸ್ನ ನರವಿಜ್ಞಾನಿ ಕೆ. ಎಸ್. ಮಣಿ ನೇತೃತ್ವದ ತಜ್ಞರ ತಂಡವು ಈ ಪ್ರದೇಶಕ್ಕೆ ಭೇಟಿ ನೀಡಿತು. ರೋಗಿಗಳನ್ನು ಪರೀಕ್ಷಿಸಿದ ನಂತರ, ಅವರು ಯಾವುದೇ ನರ ಸಂಬಂಧಿಸಿದ ಅಸ್ವಸ್ಥತೆಯನ್ನು ತಳ್ಳಿಹಾಕಿದರು ಹಾಗೂ ಮೂಳೆ ಮತ್ತು ಕೀಲು ಅಸ್ವಸ್ಥತೆಯಿಂದ ನೋವು ಉಂಟಾಗುತ್ತದೆ ಎಂದು ಸೂಚಿಸಿದರು.

## ರೋಗಲಕ್ಷಣಗಳು
ಜನ್ಮತಃ ಕುಬ್ಜತೆ, ಸೊಂಟ ಮತ್ತು ಮೊಣಕಾಲಿನ ಕೀಲುಗಳಲ್ಲಿ ಊತ ಮತ್ತು ತೀಕ್ಷ್ಣ ನೋವು. ಏಳು ವರುಷಗಳ ನಂತರ ಮೂಳೆಗಳು ಮತ್ತು ಅಸ್ಥಿಪಂಜರ ವಿರೂಪಗೋಳುತ್ತೆ. 25 ರಿಂದ 30 ವರ್ಷಗಳು ಅಥವಾ ಅದಕ್ಕಿಂತ ಕಿರಿಯ ವಯಸ್ಸಿನಲಿಯೇ ಮರಣ ಸಂಬವಿಸುತ್ತದೆ. ಪೀಡಿತ ರೋಗಿಗಳ ಚಲನಶೀಲತೆಗೆ ಅನುಗುಣವಾಗಿ, ರೋಗವನ್ನು ಮೂರು ತೀವ್ರತೆಗಳೊಂದಿಗೆ ಗುರುತಿಸಲಾಗಿದೆ: 
ಸೌಮ್ಯವಾದ ಮತ್ತು ಮಧ್ಯಮ ಸಂದರ್ಭಗಳಲ್ಲಿ, ರೋಗಿಯು ಕಷ್ಟದಿಂದ ನಡೆಯಲು ಸಾಧ್ಯವಾಗುತ್ತದೆ, 
ತೀವ್ರತರವಾದ ಸಂದರ್ಭಗಳಲ್ಲಿ ಚಲನಶೀಲತೆ ಬಹಳ ನಿರ್ಬಂಧಿತವಾಗಿರುತ್ತದೆ, ಆದರೆ ತೀವ್ರವಾದ ಸಂದರ್ಭಗಳಲ್ಲಿ ಅಂಗಗಳು ಬಾಗುತ್ತದೆ ಮತ್ತು ರೋಗಿಗಳು ಕ್ರಾಲ್ ಮಾಡಲು ಕೆಟ್ಟದಾಗಿ ದುರ್ಬಲರಾಗಿದ್ದಾರೆ.

## ಸಂಶೋಧನೆ
ಇನ್ಸ್ಟಿಟ್ಯೂಟ್ ಆಫ್ ನ್ಯೂಟ್ರಿಷನ್ ಹೈದರಾಬಾದ್ನ 
ವಿಜ್ಞಾನಿಗಳು ರೋಗ ಪೀಡಿತ ಪ್ರದೇಶಗಳಲ್ಲಿ  ಸಂಶೋಧನೆ ನಡೆಸಿತು ಮತ್ತು ಈ ರೋಗವು ದಲಿತ ವರ್ಗಕ್ಕೆ ಸೀಮಿತವಾಗಿದು, ಈ ರೋಗವು ಎಲ್ಲಾ ವಯಸ್ಸಿನ ಜನರಲ್ಲಿಯೂ ಪರಿಣಾಮ ಬೀರಿದೆ ಮತ್ತು ಇದು ಸಾಂಕ್ರಾಮಿಕ ಮತ್ತು ಸೋಂಕಿತವಲ್ಲದ್ದು ಎಂದು ಅವರು ಕಂಡುಹಿಡಿದರು. ಭಾರತೀಯ ವೈದ್ಯಕೀಯ ಸಂಶೋಧನಾ ಮಂಡಳಿ (ಐಸಿಎಂಆರ್) ವಿವಿಧ ವೈದ್ಯಕೀಯ ಕ್ಷೇತ್ರಗಳಿಂದ ತಜ್ಞರನ್ನು ಒಳಗೊಂಡಿರುವ ಅಧ್ಯಯನ ಗುಂಪುಗಳನ್ನು ರಚಿಸಿತು. ಈ ಗುಂಪುಗಳು ನಾಲ್ಕು ವರ್ಷಗಳ (1984-88) ರೋಗ ಪೀಡಿತ ಸ್ಥಳಗಳಿಗೆ ಪ್ರಯೋಗಗಳನ್ನು ನಡೆಸಲು ಭೇಟಿ ನೀಡಿತು. ಅವರಿಗೆ ಕರ್ನಾಟಕದ ಆರೋಗ್ಯ ಇಲಾಖೆ ಸಹ ನೆರವು ನೀಡಿತು. ವ್ಯಾಪಕ ಸಂಶೋಧನೆಯನ್ನು ಕೈಗೊಂಡರೂ, ತಂಡವು ರೋಗದ ಕಾರಣಕ್ಕೆ ಯಾವುದೇ ತೀರ್ಮಾನಕ್ಕೆ ಬರಲು ಸಾಧ್ಯವಾಗಲಿಲ್ಲ. ತಂಡವು 1988 ರಲ್ಲಿ ಮೊದಲ ಹಂತದ ಸಂಶೋಧನೆಯು ಮುಕ್ತಾಯವಾಯಿತು 

## ಸಹಾಯ
ಈ ಕಾಯಿಲೆಯಿಂದ ವಿಕಲಚೇತನಗೊಂಡವರಿಗೆ ಕರ್ನಾಟಕ ಸರ್ಕಾರದ ನಿಧಿಯಿಂದ ಜೀವನಾಧಾರ ಕೊಡುಗೆಯನ್ನು ಒದಗಿಸಲಾಗಿದೆ. ಅವರಿಗೆ ಮನೆಗಳನ್ನು ನಿರ್ಮಿಸಲು ಸಹಾಯ ಸಹ ಒದಗಿಸಲಾಗಿದೆ. ಪೀಡಿತ ರೋಗಿಗಳನ್ನು ಆಸ್ಪತ್ರೆಗೆ ವರ್ಗಾಯಿಸಲು  ಆಂಬುಲೆನ್ಸ್ ಅನ್ನು ಒದಗಿಸಲಾಗಿದೆ ಹಾಗೂ ಸರ್ಕಾರಿ ಆಸ್ಪತ್ರೆಯಲ್ಲಿ ವಿಶೇಷ ಚಿಕಿತ್ಸಾ ಘಟಕವನ್ನು ಸ್ಥಾಪಿಸಲಾಗಿದೆ.

## ಉಲ್ಲೇಖಗಳು

ವರ್ಗ:ರೋಗಗಳು
ವರ್ಗ:ಜೀವಶಾಸ್ತ್ರ
ಹಿಂದೂ ಧರ್ಮದಲ್ಲಿ ಪ್ರಾಣಿಬಲಿ

thumb|ಒಂದು ದೇವಸ್ಥಾನ ಉತ್ಸವದಲ್ಲಿ ಆಡನ್ನು ಬಲಿಕೊಡುತ್ತಿರುವುದು

ಹಿಂದೂ ಪ್ರಾಣಿಬಲಿಯ ಆಚರಣೆಗಳು ಬಹುತೇಕವಾಗಿ ಶಾಕ್ತ ಪಂಥ, ಸ್ಥಳೀಯ ಬುಡಕಟ್ಟು ಸಂಪ್ರದಾಯಗಳಲ್ಲಿ ಬಲವಾಗಿ ಬೇರೂರಿದ ಜಾನಪದ ಹಿಂದೂ ಧರ್ಮದ ಪ್ರವೃತ್ತಿಗಳೊಂದಿಗೆ ಸಂಬಂಧಿಸಿವೆ. ಭಾರತದಲ್ಲಿ ಪ್ರಾಚೀನ ಕಾಲದಲ್ಲಿ ಪ್ರಾಣಿಬಲಿಗಳನ್ನು ಮಾಡಲಾಗುತ್ತಿತ್ತು. ಭಗವದ್ಗೀತೆ ಮತ್ತು ಕೆಲವು ಪುರಾಣಗಳಂತಹ ಹಿಂದೂ ಧರ್ಮಗ್ರಂಥಗಳು ಪ್ರಾಣಿಬಲಿಯನ್ನು ನಿಷೇಧಿಸುತ್ತವೆ.

ಕಾಳಿಕಾ ಪುರಾಣವು ಆಡುಗಳು, ಆನೆಗಳ ಧಾರ್ಮಿಕ ಕೊಲೆಯನ್ನು ಅನುಕ್ರಮವಾಗಿ ಬಲಿ, ಮಹಾಬಲಿ ಎಂದು ವ್ಯತ್ಯಾಸ ಮಾಡುತ್ತದೆ. ಆದರೆ ಶಾಕ್ತ ದೇವತಾಶಾಸ್ತ್ರದಲ್ಲಿ ಮನುಷ್ಯರಿಗೆ ಸಂಬಂಧ ಸೂಚಿಸುವುದು ಕೇವಲ ಸಾಂಕೇತಿಕವಾಗಿದೆ ಮತ್ತು ಆಧುನಿಕ ಕಾಲದಲ್ಲಿ ಪ್ರತಿಕೃತಿಯೊಂದಿಗೆ ಮಾಡಲಾಗುತ್ತದೆ.

ಕುದುರೆಯನ್ನು ಬಲಿಕೊಡುವ ಅಶ್ವಮೇಧ ಆಚರಣೆಯನ್ನು ಯಜುರ್ವೇದದಂತಹ ವೈದಿಕ ಪಠ್ಯಗಳಲ್ಲಿ ಉಲ್ಲೇಖಿಸಲಾಗಿದೆ. ರಾಮಾಯಣ ಮಹಾಕಾವ್ಯದಲ್ಲಿ, ಚಕ್ರವರ್ತಿಯಾಗಲು ರಾಮನು ಅಶ್ವಮೇಧ ಯಾಗವನ್ನು ಮಾಡಿದನು. ಮಹಾಭಾರತ ಮಹಾಕಾವ್ಯದಲ್ಲಿ, ಯುಧಿಷ್ಠಿರನು ಚಕ್ರವರ್ತಿಯಾಗಲು ಕುರುಕ್ಷೇತ್ರ ಯುದ್ಧ ಗೆದ್ದ ನಂತರ ಅಶ್ವಮೇಧ ಯಾಗವನ್ನು ಮಾಡಿದನು. ಮಹಾಭಾರತವು ಚೇದಿ ರಾಜನಾದ ಉಪರಿಚರ ವಸುವು ಮಾಡಿದ ಅಶ್ವಮೇಧ ಯಾಗದ ವರ್ಣನೆಯನ್ನೂ ಹೊಂದಿದೆ. ಆದರೆ ಇದರಲ್ಲಿ ಯಾವುದೇ ಪ್ರಾಣಿಗಳನ್ನು ಬಲಿಕೊಡಲಾಗಲಿಲ್ಲ. ಗುಪ್ತ ಸಾಮ್ರಾಜ್ಯ, ಚಾಲುಕ್ಯ, ಚೋಳ ವಂಶದ ಅರಸರು ಎಲ್ಲರೂ ಅಶ್ವಮೇಧ ಯಾಗವನ್ನು ಮಾಡಿದರು.

ಪ್ರಾಣಿಬಲಿಯು ಮುಖ್ಯ ಪಾತ್ರವಹಿಸಿದ್ದ ಎಲ್ಲ ಸೋಮ ಬಲಿಗಳಲ್ಲಿ ಅಗ್ನಿಸೋಮೀಯವು ಅತ್ಯಂತ ಸುಲಭದ್ದಾಗಿತ್ತು; ಇದರಲ್ಲಿ ದೇವತೆಗಳಿಗೆ ಅಮೃತವನ್ನು ಅರ್ಪಿಸುವ ದಿನದ ಹಿಂದಿನ ದಿನದಂದು ಅಗ್ನಿ ಮತ್ತು ಸೋಮನಿಗೆ ಆಡನ್ನು ಬಲಿಕೊಡಬೇಕಾಗಿತ್ತು. ಸವನೀಯ ಬಲಿಯಲ್ಲಿ, ಅಗ್ನಿಗೆ ಅರ್ಪಣೆಯ ದಿನದಂದು ದಿನದಾದ್ಯಂತ ಪ್ರಾಣಿಗಳನ್ನು ಬಲಿಕೊಡಲಾಗುತ್ತಿತ್ತು.

ಇಂದು, ಭಾರತದ ಪೂರ್ವದ ರಾಜ್ಯಗಳಲ್ಲಿ ನವರಾತ್ರಿಯ ಅವಧಿಯಲ್ಲಿ ಪ್ರಾಣಿಬಲಿಯು ಕೆಲವು ದುರ್ಗಾ ಪೂಜಾ ಆಚರಣೆಗಳ ಭಾಗವಾಗಿದೆ. ಈ ಆಚರಣೆಯಲ್ಲಿ ಬಲಿಯು ಮಹಿಷಿ ರಾಕ್ಷಸಿಯ ವಿರುದ್ಧ ದೇವಿಯ ಹಿಂಸಾತ್ಮಕ ಪ್ರತೀಕಾರನವನ್ನು ಪ್ರಚೋದಿಸುತ್ತದೆ ಎಂಬ ನಂಬಿಕೆಯಲ್ಲಿ ದೇವಿಗೆ ಪ್ರಾಣಿಯನ್ನು ಅರ್ಪಿಸಲಾಗುತ್ತದೆ. ಆದರೆ ಹಿಂದೂಗಳಲ್ಲಿ ನವರಾತ್ರಿಯ ಸಂದರ್ಭದಲ್ಲಿ ಪ್ರಾಣಿಬಲಿಯ ಅಭ್ಯಾಸ ಅಪರೂಪವಾಗಿದೆ. ಶಾಕ್ತ ಸಂಪ್ರದಾಯದ ಹೊರಗೆ, ಪಶ್ಚಿಮ ಬಂಗಾಳ, ಒಡಿಶಾ ಮತ್ತು ಅಸ್ಸಾಮ್‍ನಂತಹ ಕೆಲವು ಪೂರ್ವದ ರಾಜ್ಯಗಳಲ್ಲಿ ಇತರ ಸಂದರ್ಭಗಳಲ್ಲಿ ಬಲಿಕೊಡುವ ಅಭ್ಯಾಸವಿದೆ.

## ಉಲ್ಲೇಖಗಳು
ವರ್ಗ:ಹಿಂದೂ ಆಚರಣೆಗಳು
ಫೇಸ್ಪೌಡರ್

ಪೌಡರ್ ಅಂದರೆ ಎಲ್ಲರಿಗೂ ಇಷ್ಟ. ಕೆಲವರು ಪೌಡರ್‍ಅನ್ನು ಅತಿಯಾಗಿ ಹೆಚ್ಚು ಇಷ್ಟಪಡುತ್ತಾರೆ. ತಾವು ಸುಂದರವಾಗಿ ಕಾಣಬೇಕೆಂದು ಪೌಡರ್‍ಅನ್ನು ಅತಿ ಹೆಚ್ಚಾಗಿ ಬಳಸುತ್ತಾರೆ. ಇದರಿಂದ ಪೌಡರ್ ಹಚ್ಚಿದ ಮುಖ ಇನ್ನಷ್ಟು ಅಸಹ್ಯವಾಗಿ ಕಾಣುತ್ತದೆ.
ಮುಖಕ್ಕೆ ಪೌಡರ್‍ನ್ನು ಹಚ್ಚುವುದು ಬಹಳ ಸುಲಭ. ಹೆಚ್ಚು ಬೆವರಿದಾಗ ತ್ವಚೆ ಹಾಳಾಗಬಾರದೆಂದು ಮುಖಕ್ಕೆ ಪೌಡರ್‍ನ್ನು ಲೇಪಿಸಿಕೊಳ್ಳುತ್ತಾರೆ. ಮೊಡವೆ, ಕಲೆಗಳು ಇದ್ದಾಗ ಸ್ವಚ್ಛ ನೀರಿನಲ್ಲಿ ಮುಖವನ್ನು ತೊಳೆದು, ಸಂಪೂರ್ಣ ಒಣಗಿದ ಮೇಲೆ ಕ್ರೀಂನ್ನು ಬಳಸಬೇಕು. ನಂತರ ಪೌಡರ್‍ನ್ನು ಹಚ್ಚಿಕೊಳ್ಳಬೇಕು. ಜೊತೆಗೆ ಉತ್ತಮ ಗುಣಮಟ್ಟದ ಪೌಡರ್‍ನ ಬಳಕೆಯ ಕುರಿತು ತಿಳಿದುಕೊಳ್ಳುವುದು ಬಲು ಮುಖ್ಯ.

### ಪೌಡರ್ ಆಯ್ಕೆ
ಪೌಡರ್‍ಅನ್ನು ಖರೀದಿ ಮಾಡುವಾಗ ಸರಿಯಾದ ಬಣ್ಣವನ್ನು ಆಯ್ಕೆ ಮಾಡುವುದು ಪ್ರಮುಖವಾಗಿದೆ. ತ್ವಚೆಯ ಬಣ್ಣಕ್ಕೆ ಹೊಂದಿಕೆಯಾಗುವ ಪೌಡರ್‍ನ್ನು ಆರಿಸಬೇಕು. ಹೆಚ್ಚಾಗಿ ಕಂದು ಹಾಗೂ ಬಿಳಿ ಬಣ್ಣಗಳಲ್ಲಿ ಮುಖದ ಪೌಡರ್ ದೊರಕುತ್ತದೆ. ಸಾಮಾನ್ಯವಾಗಿ ಮುಖದ ಪೌಡರ್‍ಗಳು ಮುಖದ ಅಂದವನ್ನು ಹೆಚ್ಚಿಸುವಲ್ಲಿ ಕಾರಣವಾಗುತ್ತದೆ.
### ಪೌಡರ್ ಹಚ್ಚುವ ವಿಧಾನ
ಮುಖದ ಗೆರೆಗಳ ಹೊರ ತುದಿಗಳನ್ನು ಮುಚ್ಚಲು ಮುಖಕ್ಕೆ ಪೌಡರ್‍ನ್ನು ಸರಿಯಾಗಿ ಹಚ್ಚಿಕೊಳ್ಳಬೇಕು. ಕುತ್ತಿಗೆ ಹಾಗೂ ಅದರ ಸುತ್ತ-ಮುತ್ತಲಿನ ಪ್ರದೇಶದಲ್ಲಿ ವೃತ್ತಾಕಾರವಾಗಿ ಪೌಡರ್‍ನ್ನು ತಿರುಗಿಸುತ್ತಾ ಹಚ್ಚಿಕೊಳ್ಳಬೇಕು. ಪೌಡರ್‍ನ್ನು ಹಚ್ಚಿಕೊಳ್ಳುವಂತಹ ಸಮಯದಲ್ಲಿ ಕಾಂಪ್ಯಾಕ್ಟ್‍ನ್ನು ಬಳಸಬಾರದು. ಅದರ ಜೊತೆಗೆ ಮಾರುಕಟ್ಟೆಯಲ್ಲಿ ಬಿಡಿಯಾಗಿದೊರಕುವ ಪೌಡರ್‍ನ್ನು ಖರೀದಿ ಮಾಡಬಾರದು. ಇವುಗಳು ಮುಖದಲ್ಲಿ ಗೆರೆಗಳನ್ನು ಮತ್ತು ಸುಕ್ಕುಗಳನ್ನು ಜೊತೆಗೆ ಕೆಲವೊಂದು ಚರ್ಮ ಸಂಬಂಧಿ ಖಾಯಿಲೆಗಳನ್ನು ಉಂಟುಮಾಡಬಹುದು.
ಮುಖಕ್ಕೆ ಪೌಡರ್‍ನ್ನು ಬಳಸುವ ಸಮಯದಲ್ಲಿ ಪೆಟ್ರೋಲಿಯಮ್ ಜೆಲ್ಲಿಗಳನ್ನು ಬಳಸಬಾರದು. ಮುಖವು ನೈಸರ್ಗಿಕವಾಗಿ ಬಿಳಿ ಬಣ್ಣವನ್ನು ಹೊಂದಿದ್ದರೆ, ಹೆಚ್ಚಿನ ಅಲಂಕಾರವು ಬಣ್ಣದ ಬೊಂಬೆನ್ನಾಗಿಸಬಹುದು. ಆದ್ದರಿಂದ ಮುಖಕ್ಕೆ ಪೌಡರ್‍ನ್ನು ಹಚ್ಚುವಾಗ ಕನಿಷ್ಟವಾಗಿ ಹಚ್ಚಬೇಕು. ಮುಖದಿಂದ ಹೆಚ್ಚಿನ ಪೌಡರ್‍ನ್ನುತೆಗೆಯಲು ಬ್ಲೋಟಿಂಗ್ ಪೇಪರ್‍ನ್ನು ಬಳಸಬೇಕು. ಇದರಿಂದ ಹೆಚ್ಚಿನ ಪೌಡರ್ ಮುಖದಲ್ಲಿದ್ದರೂ ಹೆಚ್ಚೆಂದುಕಂಡು ಬರುವುದಿಲ್ಲ.
ಸುವಾಸನೆ ಭರಿತವಾಗಿ ಕಂಡು ಬರುವ ಮುಖದ ಪೌಡರ್‍ಗಳು ಎಲ್ಲಾ ವಯಸ್ಸಿನ ಜನತೆಯ ಸೌಂದರ್ಯವನ್ನು ಹೆಚ್ಚಿಸುವಲ್ಲಿಕಾರಣವಾಗುತ್ತಿದೆ.

### ಉಲ್ಲೇಖಗಳು
ವರ್ಗ:ಸೌಂದರ್ಯ
ಗಂಡಸುತನ

thumb|ಗ್ರೀಕ್ ಪುರಾಣ ಸಂಗ್ರಹದಲ್ಲಿ ಹೇರಕ್ಲೀಸ್ ಗಂಡಸುತನಕ್ಕೆ ಸಮಾನಾರ್ಥಕವಾಗಿದ್ದಾನೆ

**ಗಂಡಸುತನ** ಎಂದರೆ ಹುಡುಗರು ಮತ್ತು ಗಂಡಸರೊಂದಿಗೆ ಸಂಬಂಧಿಸಲಾದ ಗುಣಗಳು, ವರ್ತನೆಗಳು ಮತ್ತು ಪಾತ್ರಗಳ ಸಮೂಹ. ಸಾಮಾಜಿಕ ಕಲ್ಪನೆಯಾಗಿ, ಇದು ಗಂಡು ಜೈವಿಕ ಲಿಂಗದ ವ್ಯಾಖ್ಯಾನದಿಂದ ಭಿನ್ನವಾಗಿದೆ. ಗಂಡಸುತನದ ಗುಣಮಟ್ಟಗಳು ವಿಭಿನ್ನ ಸಂಸ್ಕೃತಿಗಳು ಮತ್ತು ಐತಿಹಾಸಿಕ ಅವಧಿಗಳಾದ್ಯಂತ ಬದಲಾಗುತ್ತವೆ. ಗಂಡು ಮತ್ತು ಹೆಣ್ಣುಗಳಿಬ್ಬರೂ ಗಂಡು ಲಕ್ಷಣಗಳು ಮತ್ತು ವರ್ತನೆಯನ್ನು ಪ್ರದರ್ಶಿಸಬಹುದು.

ಪಾಶ್ಚಾತ್ಯ ಸಮಾಜದಲ್ಲಿ ಸಾಂಪ್ರದಾಯಿಕವಾಗಿ ಗಂಡಸುತನದ ಲಕ್ಷಣಗಳಾಗಿ ಕಾಣಲಾದವುಗಳೆಂದರೆ ಧೈರ್ಯ, ಸ್ವಾತಂತ್ರ್ಯ, ಹಿಂಸೆ, ಆತ್ಮ ಸಮರ್ಥನೆ ಇತ್ಯಾದಿ. ಪುರುಷತ್ವಾತಿರೇಕವು ಗಂಡಸುತನ ಮತ್ತು ಶಕ್ತಿ ಮೇಲೆ ಒತ್ತುಕೊಡುವ ಗಂಡಸುತನದ ಒಂದು ರೂಪ ಮತ್ತು ಇದನ್ನು ಹಲವುವೇಳೆ ಪರಿಣಾಮಗಳು ಹಾಗೂ ಜವಾಬ್ದಾರಿಗೆ ಉಪೇಕ್ಷೆಯೊಂದಿಗೆ ಸಂಬಂಧಿಸಲಾಗುತ್ತದೆ.

ಗಂಡು ಮತ್ತು ಹೆಣ್ಣುಗಳಿಬ್ಬರೂ ಗಂಡು ಲಕ್ಷಣಗಳು ಮತ್ತು ವರ್ತನೆಯನ್ನು ಪ್ರದರ್ಶಿಸಬಹುದು. ಗಂಡು ಮತ್ತು ಹೆಣ್ಣು ಲಕ್ಷಣಗಳು ಎರಡನ್ನೂ ಪ್ರದರ್ಶಿಸುವವರನ್ನು ಉಭಯಲಿಂಗಿಗಳೆಂದು ಪರಿಗಣಿಸಲಾಗುತ್ತದೆ, ಮತ್ತು ಲಿಂಗ ಅಸ್ಪಷ್ಟತೆಯು ಲಿಂಗ ವರ್ಗೀಕರಣವನ್ನು ಮಸುಕಾಗಿಸಬಹುದು ಎಂದು ಸ್ತ್ರೀವಾದಿ ತತ್ವಶಾಸ್ತ್ರಜ್ಞರು ವಾದಿಸಿದ್ದಾರೆ.

ಅನೇಕ ಸಂಸ್ಕೃತಿಗಳಲ್ಲಿ, ಒಬ್ಬರ ಲಿಂಗಕ್ಕೆ ಸಾಮಾನ್ಯವಾಗಿರದ ಲಕ್ಷಣಗಳನ್ನು ಪ್ರದರ್ಶಿಸುವುದು ಒಂದು ಸಾಮಾಜಿಕ ಸಮಸ್ಯೆಯಾಗಿರಬಹುದು. ಸಮಾಜಶಾಸ್ತ್ರದಲ್ಲಿ, ಈ ವರ್ಗೀಕರಣವನ್ನು ಲಿಂಗ ಕಲ್ಪನೆ ಎಂದು ಕರೆಯಲಾಗುತ್ತದೆ ಮತ್ತು ಸಮಾಜದ ಸಂಪ್ರದಾಯಗಳನ್ನು ಪೂರೈಸುವ ಸಮಾಜೀಕರಣದ ಭಾಗವಾಗಿದೆ. ಲಿಂಗ ಅಭಿವ್ಯಕ್ತಿ, ಲಿಂಗ ಗುರುತಿಸುವಿಕೆ ಮತ್ತು ಲೈಂಗಿಕ ದೃಷ್ಟಿಕೋನವನ್ನು ಭಿನ್ನ ಪರಿಕಲ್ಪನೆಗಳು ಎಂದು ವ್ಯಾಪಕವಾಗಿ ಸ್ವೀಕರಿಸಲಾಗಿದೆ ಎಂಬುದು ವಾಸ್ತವವಾಗಿದ್ದರೂ, ಸಾಮಾನ್ಯವಲ್ಲದ ವರ್ತನೆಯು ಸಲಿಂಗ ಕಾಮದ ಸೂಚಕ ಎಂದು ಪರಿಗಣಿತವಾಗಬಹುದು. ಲೈಂಗಿಕತೆಯನ್ನು (ಮುಂಚಿನ ಲೈಂಗಿಕ ವಿಜ್ಞಾನ ಅಧ್ಯಯನಗಳಲ್ಲಿರುವಂತೆ) ವಸ್ತು ಆಯ್ಕೆಯ ಪರಿಭಾಷೆಯಲ್ಲಿ ವ್ಯಾಖ್ಯಾನಿಸಲಾದಾಗ, ಗಂಡು ಸಲಿಂಗಕಾಮವನ್ನು ಹೆಣ್ಣಿಗತನವೆಂದು ಅರ್ಥೈಸಲಾಗುತ್ತದೆ. ಅತಿಯಾದ ಗಂಡಸುತನದ ಸಾಮಾಜಿಕ ಅಸಮ್ಮತಿಯನ್ನು ಪುರುಷತ್ವಾತಿರೇಕ ಟೆಸ್ಟಾಸ್ಟರೋನ್ ವಿಷಸೇರಿಕೆಯಂತಹ ಹೊಸ ಶಬ್ದಗಳಿಂದ ವ್ಯಕ್ತಮಾಡಬಹುದು.

## ಉಲ್ಲೇಖಗಳು
ವರ್ಗ:ಮಾನವಶಾಸ್ತ್ರ
ಟಗರು (ಚಲನಚಿತ್ರ)

***ಟಗರು*** ದುನಿಯಾ ಸೂರಿ ನಿರ್ದೇಶಿಸಿದ ಮತ್ತು ಕೆ. ಪಿ. ಶ್ರೀಕಾಂತ್ ಅವರು ನಿರ್ಮಿಸಿದ ಕನ್ನಡ ಚಲನಚಿತ್ರ. ಶಿವರಾಜ್ ಕುಮಾರ್, ಮಾನ್ವಿತ ಮತ್ತು ಭಾವನ ಈ ಚಿತ್ರದ ಮುಖ್ಯಭೂಮಿಕೆಯಲ್ಲಿ ಕಾಣಿಸಿಕೊಂಡಿದ್ದಾರೆ. ಧನಂಜಯ್, ವಸಿಷ್ಠ ಸಿಂಹ ಮತ್ತು ದೇವರಾಜ್ ಪೋಷಕ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. "ಶ್ರೀ ಸಿದ್ದಗಂಗ ಮಠ" ದ ಶಿವಕುಮಾರ ಸ್ವಾಮಿ ಚಿತ್ರದಲ್ಲಿ ಮೂರು ಸೆಕೆಂಡುಗಳ ಕಾಲ ಕಾಣಿಸಿಕೊಳ್ಳುತ್ತಿದ್ದರೆ, ಗೀತರಚನೆಕಾರ ಜಯಂತ್ ಕಾಯ್ಕಿಣಿ ಮತ್ತು ಸಂಗೀತ ಸಂಯೋಜಕ  ಚರಣ್ ರಾಜ್ ಒಂದು ಹಾಡಿನಲ್ಲಿ ಕಾಣಿಸಿಕೊಂಡಿದ್ದಾರೆ.

ಧ್ವನಿಸುರುಳಿ ಮತ್ತು ಹಿನ್ನೆಲೆ ಸಂಗೀತವನ್ನು ಚರಣ್ ರಾಜ್ ರಚಿಸಿದ್ದಾರೆ ಮತ್ತು ಛಾಯಾಗ್ರಹಣ ಮಹೇಂದ್ರ ಸಿಂಹರಿಂದ. 2016 ರ ಆಗಸ್ಟ್ 22 ರಂದು ಈ ಚಲನಚಿತ್ರವು ಅಧಿಕೃತವಾಗಿ ಬಿಡುಗಡೆಗೊಂಡಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ಒಡನಾಡಿ ಸೇವಾ ಸಂಸ್ಥೆ

**ಒಡನಾಡಿ ಸೇವಾ ಸಂಸ್ಥೆ ** ಒಂದು ಸಾಮಾಜಿಕ, ಸರ್ಕಾರೇತರ ಸಂಸ್ಥೆ. ಇದು ಭಾರತ ದೇಶದ ಮೈಸೂರಿನಲ್ಲಿದೆ. ಈ ಸಂಸ್ಥೆ ಲೈಂಗಿಕವಾಗಿ ಶೋಷಿಸಲ್ಪಟ್ಟ ಮಕ್ಕಳು ಮತ್ತು ಮಹಿಳೆಯರನ್ನು ರಕ್ಷಿಸುವುದು, ಅವರಿಗೆ ಪುನರ್ವಸತಿ ಕಲ್ಪಿಸುವುದು, ಮಹಿಳೆಯರ ಸಬಲೀಕರಣ, ಇತ್ಯಾದಿಗಳನ್ನು ಮಾಡುತ್ತಿದೆ.  ಈ ಸಂಸ್ಥೆಯನ್ನು ೧೯೮೪ರಲ್ಲಿ ಶ್ರೀ ಕೆ. ವಿ ಸ್ಟಾನ್ಲಿ ಮತ್ತು ಶ್ರೀ ಎಂ. ಎಲ್. ಪರಶುರಾಮ ಅವರು ಪ್ರಾರಂಭಿಸಿದರು. ಅದನ್ನು ೧೯೯೩ರಲ್ಲಿ ಅಧಿಕೃತ ಸಂಸ್ಥೆಯಾಗಿ ನೋಂದಾಯಿಸಲಾಯಿತು. ಒಡನಾಡಿಯ ಕಾರ್ಯಾಚರಣೆಗಳು ದಕ್ಷಿಣ ಭಾರತದಲ್ಲಿ ಹಬ್ಬಿದೆ. ಅವರ ಪುನರ್ವಸತಿ ಕೇಂದ್ರ ಕರ್ನಾಟಕ ರಾಜ್ಯದ ಮೈಸೂರು ನಗರದಲ್ಲಿದೆ.

ಸ್ಟಾನ್ಲಿ ಮತ್ತು ಪರಶು ಅವರು ಸರಕಾರದ ಸಂಪೂರ್ಣ ಸಾಕ್ಷರತೆ ಯೋಜನೆಯಲ್ಲಿ ಜಿಲ್ಲಾ ಸಂಯೋಜಕರಾಗಿ ಕೆಲಸ ಮಾಡುತ್ತಿದ್ದರು. ಹಾಗೆ ಕೆಲಸ ಮಾಡುತ್ತಿದ್ದಾಗ ಮೈಸೂರು ಜಿಲ್ಲೆಯಲ್ಲಿ ಕೆಲವು ಮಹಿಳೆಯರನ್ನು ಜನರು ದೂರವಿಟ್ಟದ್ದನ್ನು ಕಂಡರು. ಅವರು ಅದಕ್ಕೆ ಕಾರಣ ಹುಡುಕಿದಾಗ ಆ ಮಹಿಳೆಯರು ಲೈಂಗಿಕ ಕಾರ್ಯಕರ್ತೆಯರಾಗಿದ್ದರು ಎಂಬದು ಅವರಿಗೆ ತಿಳಿದು ಬಂತು. ಅವರಿಬ್ಬರು ಆಗ ಅಂತಹ ಮಹಿಳೆಯರ ಉದ್ಧಾರಕ್ಕಾಗಿ ತಮ್ಮ ಕೆಲಸಕ್ಕೆ ರಾಜಿನಾಮೆ ನೀಡಿ ಒಡನಾಡಿ ಸಂಸ್ಥೆಯನ್ನು ಸ್ಥಾಪಿಸಿದರು.

## ಸಂಪರ್ಕ ಮಾಹಿತಿ 
ಎಸ್ ಆರ್ ಎಸ್ ಕಾಲೋನಿ  
ಹೂಟಗಳ್ಳಿ ಗ್ರಾಮ  
ಬೆಳವಾಡಿ ಪೋಸ್ಟ್  
ಮೈಸೂರು ೫೭೧ ೧೮೬

## ಚಟುವಟಿಕೆಗಳು 
ಲೈಂಗಿಕ ಕಾರ್ಯಕರ್ತೆಯರ ಸಕ್ರಿಯ ಭಾಗವಹಿಸುವಿಕೆಯ ಮೂಲಕ ಒಡನಾಡಿ ಸಂಸ್ಥೆ ಹಲವು ಸಂತ್ರಸ್ತೆಯರನ್ನು ಕಾಪಾಡುವ ಕಾರ್ಯಾಚರಣೆಗಳನ್ನು ನಡೆಸಿದೆ. ಕರ್ನಾಟಕ ಮತ್ತು ಸುತ್ತಮುತ್ತಲಿನ ರಾಜ್ಯಗಳಲ್ಲಿ ಸುಮಾರು ೪೦೦ಕ್ಕೂ ಹೆಚ್ಚು ಹುಡುಗಿಯರನ್ನು ಈ ಸಂಸ್ಥೆ ರಕ್ಷಿಸಿದೆ. ಈ ಸಂಸ್ಥೆ ಸುಮಾರು ೭೫ ರಕ್ಷಿಸಲ್ಪಟ್ಟ ಮಹಿಳೆ ಮತ್ತು ಮಕ್ಕಳನ್ನು ನೋಡಿಕೊಳ್ಳುತ್ತಿದೆ ಹಾಗೂ ಅವರು ಮತ್ತೆ ಲೈಂಗಿಕ ಕಾರ್ಯಕರ್ತೆಯರಾಗದಂತೆ ನೋಡಿಕೊಳ್ಳುತ್ತಿದೆ. ಸುಮಾರು ೨೨ಕ್ಕಿಂತ ಹೆಚ್ಚು ಹುಡುಗಿಯರು ಮದುವೆಯಾಗಿ ಸಂಸಾರ ನಡೆಸುವುದರಲ್ಲೂ ಈ ಸಂಸ್ಥೆ ಸಹಾಯ ಮಾಡಿ ಯಶಸ್ವಿಯಾಗಿದೆ.

ತನ್ನಲ್ಲಿರುವವರಿಗೆ ಆಶ್ರಯ, ಆಹಾರ, ಶಿಕ್ಷಣ, ವೃತ್ತಿ, ತರಬೇತಿ, ಆರೋಗ್ಯ ಮತ್ತು ಆಪ್ತಸಮಾಲೋಚನೆ, ಅರಿವು ಮೂಡಿಸುವುದು ಹಾಗೂ ನೀತಿ ನಿಯಮಗಳನ್ನು ರೂಪಿಸುವಾಗ ಅದಕ್ಕೆ ಕೊಡುಗೆ ನೀಡುವುದು -ಈ  ಗುರಿಗಳನ್ನು ಈ ಸಂಸ್ಥೆ ಹೊಂದಿದೆ. ಲೈಂಗಿಕ ಕಾರ್ಯಕರ್ತೆಯರಾಗಿದ್ದು ರಕ್ಷಿಸಲ್ಪಟ್ಟವರ ಮಾನಸಿಕ ಸ್ಥಿತಿಯನ್ನು ಸುಧಾರಿಸಲು ಈ ಸಂಸ್ಥೆ ಹಲವು ಕಾರ್ಯಕ್ರಮಗಳನ್ನು ಹಮ್ಮಿಕೊಂಡಿದೆ.  

ಒಡನಾಡಿ ಸೇವಾ ಸಂಸ್ಥೆಯ ಕೆಲಸಗಳಿಗೆ ರಾಜ್ಯ ಮತ್ತು ಕೇಂದ್ರ ಸರಕಾರಗಳು  ಮಾನ್ಯತೆ ನೀಡಿವೆ. ಮಹಿಳೆಯರ ಮತ್ತು ಮಕ್ಕಳ ಪುನರ್ವಸತಿಗಾಗಿ ಕರ್ನಾಟಕ ಸರಕಾರ  ಮೈಸೂರಿನಲ್ಲಿ ಎರಡು ನಿವೇಶನಗಳನ್ನು ನೀಡಿದೆ. ಇತರ ರಾಜ್ಯ ಸರ್ಕಾರಗಳು (ಮಹಾರಾಷ್ಟ್ರ, ದೆಹಲಿ, ಪಶ್ಚಿಮ ಬಂಗಾಳ) ತಾವು ಕಾಪಾಡಿದ ಹುಡುಗಿಯರನ್ನು ಪುನರ್ವಸತಿಗಾಗಿ ಒಡನಾಡಿಗೆ ಕಳುಹಿಸುತ್ತಿದ್ದಾರೆ. ಒಡನಾಡಿ ಸಂಸ್ಥೆಯು ಇತರೆ ಸರಕಾರೇತರ ಸಂಸ್ಥೆಗಳಿಂದ ಸತತವಾಗಿ ಸಹಾಯವನ್ನು ಪಡೆಯುತ್ತಿದೆ. 

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* http://www.ourkarnataka.com/profiles/social_service/odanadi.htm 
* http://www.indiatogether.org/photo/2003/kar-wah2003.htm 
* http://www.outlookindia.com/mad.asp?fname=Making&synopsis=&subsubsec=Karnataka&fodname=20040209&personname=K.V.+Stanly+and+M.L.+Parashuram
* http://www.ashanet.org/siliconvalley/sac/faq.html
* https://web.archive.org/web/20091026235740/http://geocities.com/odanadisevatrust/

ವರ್ಗ:ಭಾರತದ ಲಾಭರಹಿತ ಸಂಸ್ಥೆಗಳು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಪರ್ಮಿಂದರ್ ವಿರ್

ಪರ್ಮಿಂದರ್ ವಿರ್ ಅವರು ಒಬ್ಬ ಆಂಗ್ಲೋ-ಭಾರತೀಯ ಉದ್ಯಮಿ, ಸಿನೆಮಾ ತಯಾರಕರು, ಹಾಗೂ ಕಿರುತೆರೆಯ ಧಾರಾವಾಹಿ ನಿರ್ಮಾಪಕರಾಗಿದ್ದಾರೆ. ಇವರು ಸಿನೆಮಾ ಹಾಗೂ ಕಿರೆತೆರೆಯ ನಿರ್ಮಾಪಕರಾಗಿ **೨೦ ವರ್ಷಗಳ ವೃತ್ತಿಬದುಕ**ನ್ನು ನಿರ್ವಹಿಸಿರುತ್ತಾರೆ. ಅದರೊಂದಿಗೆ ಇವರು ದೂರದರ್ಶನ ಕಾರ್ಯಕ್ರಮಗಳನ್ನು ಆಯೊಜಿಸಿರುತ್ತಾರೆ. ಇವರಿಗೆ **ಮೋಬೋ ಪ್ರಶಸ್ತಿ** ಹಾಗೂ **ಎಮ್ಮಾ ಪ್ರಶಸ್ತಿ**ಗಳು ದೊರಕಿವೆ. ಇವರು ಜೂನ್ **೨೦೧೫**ರಿಂದ  ಟೋನಿ ಎಲುಮೇಲು ಫೌಂಡೇಶನ್ ನ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಕಾರ್ಯ ಸಲ್ಲಿಸುತ್ತಿದ್ದಾರೆ.
## ಜನನ 
ಪರ್ಮಿಂದರ್ ವಿರ್ ಅವರು **೧೯೫೫**ರಲ್ಲಿ **ಪಂಜಾಬ್** ನಲ್ಲಿ ಜನಿಸಿದರು.
## ಜೀವನ 
### ವೈಯಕ್ತಿಕ ಜೀವನ 
ಪರ್ಮಿಂದರ್ ವಿರ್ ಅವರು **೧೯೮೫**ರಲ್ಲಿ ಸಿನೆಮಾ ತಯಾರಕರಾದ ಜುಲಿಯನ್ ಹೆನ್ರಿಕ್ ಎಂಬವರನ್ನು ಮದುವೆಯಾದರು. ಇವರಿಗೆ **ಮಾಲ ಹೆನ್ರಿಕ್** ಹಾಗೂ **ಅನುರಾಧಾ ಹೆನ್ರಿಕ್** ಎಂಬ ಇಬ್ಬರು ಪುತ್ರಿಯರಿದ್ದಾರೆ.
### ನೇಮಕಾತಿ 
೧೯೯೬ ಮೇಯಲ್ಲಿ ಪರ್ಮಿಂದರ್ ವಿರ್ ಅವರು  ಕಾರ್ಲ್ಟೋನ್ ಟೆಲಿವಿಶನ್ ನ **ಡೈವರ್ಸಿಟಿ ಅಡ್ವೈಸರ್** ಆಗಿ ನೇಮಕಾತಿ ಪಡೆದುಕೊಂಡರು. ಅದರೊಂದಿಗೆ ಇವರು ಬಹಳ **ಖಾಸಗಿ** ಹಾಗೂ **ಸರಕಾರಿ** ವಲಯಗಳಿಗೆ ತಮ್ಮ ಸೇವೆಯನ್ನು ಸಲ್ಲಿಸಿರುತ್ತಾರೆ. 
### ಸಿನೆಮಾ 
ಇವರು **೧೯೯೮**ರಲ್ಲಿ ಬೇಬಿ ಮದರ್ ಎಂಬ ಸಿನೆಮಾವನ್ನು ನಿರ್ಮಾಪಿಸಿದ್ದಾರೆ.
## ಟೋನಿ ಎಲುಮೇಲು ಫೌಂಡೇಶನ್ 
ಪರ್ಮಿಂದರ್ ವಿರ್ ಅವರು ಇತ್ತೀಚೆಗೆ ಟೋನಿ ಎಲುಮೇಲು ಫೌಂಡೇಶನ್ ನಲ್ಲಿ **ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ** ಕಾರ್ಯನಿರ್ವಹಿಸುತ್ತಿದ್ದಾರೆ. ಒಬ್ಬ ಮುಖ್ಯಕಾರ್ಯನಿರ್ವಹಣಾಧಿಕಾರಿಯಾಗಿ ಇವರು ತಮ್ಮ ಜವಾಬ್ದಾರಿಯನ್ನು ತುಂಬಾ ಅಚ್ಛುಕಟ್ಟಾಗಿಯೂ ಹಾಗೂ ತಮ್ಮ ಸಂಸ್ಥೆಯ ಬೆಳವಣಿಗೆಯನ್ನು ಕಾಪಾಡಿಕೊಂಡಿರುತ್ತಾರೆ.
## ಉಲ್ಲೇಖಗಳು 

ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಶಿಖಾ ಶರ್ಮ

ಶಿಖಾ ಶರ್ಮಾ  ಅವರು ೧೯ ನವೆಂಬರು ೧೯೫೮ ರಲ್ಲಿ ಜನಿಸಿದರು. ಇವರು **ಆ‍‍‍ಕ್ಸಿಸ್ ಬ್ಯಾಂಕ್** ನಲ್ಲಿ **ವ್ಯವಸ್ಥಾಪಕ  ನಿರ್ದೇಶಕ** ಮತ್ತು **ಮುಖ್ಯ ಕಾರ್ಯ ನಿರ್ವಹಣಾ ಅಧಿಕಾರಿ** ಆಗಿದ್ದರು. ಇವರು ೨೦೦೯ರಲ್ಲಿ  ಆಕ್ಸಿಸ್ ಬ್ಯಾಂಕ್ ಗೆ ಸೇರ್ಪಡೆ ಹೊಂದಿದರು.ಅವರು ಬ್ಯಾಂಕಿನ ಹೂಡಿಕೆಯ ಬಗ್ಗೆ ಹೆಚ್ಚಿನ ಗಮನ ಹರಿಸಿದರು. 
thumb|ಶಿಖಾ ಶರ್ಮ
## ಬಾಲ್ಯ ಜೀವನ ಮತ್ತು ಶಿಕ್ಷಣ 
ಅವರ ತಂದೆ ಭಾರತ ಸೇನೆಯಲ್ಲಿ  ಅಧಿಕಾರಿಯಾಗಿ ಕೆಲಸ ಮಾಡುತ್ತಿದ್ದರು.ಅವರು  ಬಿ.ಎ. ಯನ್ನು ಅರ್ಥಶಾಸ್ತ್ರದಲ್ಲಿ ಲೇಡಿ ಶ್ರೀ ರಾಮ್ ಕಾಲೇಜಿನಲ್ಲಿ ವ್ಯಾಸಾಂಗ ಮಾಡಿದರು.

## ಸಂಸಾರ 
ಶಿಖಾ ಶರ್ಮಾರವರು ಸಂಜಯ್ ಶರ್ಮಾರವರನ್ನು ಮದುವೆಯಾದರು.ಅವರಿಗೆ ಒಬ್ಬ ಸಹೋದರನಿದ್ದ. ಅವರಿಗೆ ಇಬ್ಬರು ಮಕ್ಕಳು. ತಿಲಕ್ ಮತ್ತು ತಿವಿಶಾ.

## ವೃತ್ತಿ ಬದುಕು 
ಐಸಿಐಸಿಐ ಬ್ಯಾಂಕ್ ನಲ್ಲಿ ಕಾರ್ಯ ನಿರ್ವಹಿಸಿದ ಅನುಭವಿದೆ.

## ಸಾಧನೆ 
ಶರ್ಮಾರವರಿಂದಾಗಿ ಆಕ್ಸಿಸ್ ಬ್ಯಾಂಕ್ ಗೆ ಅನೇಕ ಪ್ರಶಸ್ತಿಗಳು ಲಬಿಸಿದವು.ಆಕ್ಸಿಸ್ ಬ್ಯಾಂಕ್ ನಂಬರು ೧ ಕಂಪನಿಯಾಗಿ ಮಾರ್ಪಟ್ಟಿತು.

## ಪ್ರಶಸ್ತಿಗಳು 
*ಬ್ಯಾಂಕರ್ ಆಫ್ ದ  ಇಯರ್
*ಅವಾರ್ಡ್ ಲಿಡರ್ ಶಿಪ್ ಅವಾರ್ಡ್
*ಬಿಸಿನೆಸ್ ವರ್ಲ್ದ್ ಬ್ಯಾಂಕರ್ ಆಫ್ ದ  ಇಯರ್
*ಫೋರ್ಬ್ಸ್ ಏಷ್ಯಾದ ೨೦೧೨ ವರದಿಯ ಪ್ರಕಾರ ೫೦  ಪವರ್ ಉದ್ಯಮ ಮಹಿಳೆಯರ ಪಟ್ಟಿಯಲ್ಲಿ ಇವರ ಹೆಸರು ಸೇರ್ಪಡೆಯಾಗಿದೆ.

## ಉಲ್ಲೇಖಗಳು 
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ನಿಸಾ ಗೋಡ್ರೆಜ್

ನಿಸಾ ಗೋಡ್ರೆಜ್ **ಆದಿ ಗೋಡ್ರೆಜ್** ಮತ್ತು **ಪರಮೇಶ್ವರ್  ಗೋಡ್ರೆಜ್** ದ೦ಪತಿಯ ಮಗಳು **ನಿಸಾ ಗೋಡ್ರೆಜ್** *ಗೋಡ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ್* (ಜಿಸಿಪಿಎಲ್) ನಲ್ಲಿ ಪ್ರಮುಖ ಉದ್ಯೋಗಿಯಾಗಿದ್ದು, ನಿಸಾ ಗೋಡ್ರೆಜ್ ಗೋದ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ್  ಕ೦ಪೆನಿಯ ಕಾರ್ಯನಿರ್ವಾಹಕ ನಿರ್ದೇಶಕರಾಗಿದ್ದಾರೆ ಹಾಗೂ ಗೋದ್ರೆಜ್ ಗ್ರೂಫ಼್ ಗೊಲ್ದ್ & ಗ್ರೀನ್  ನನ್ನು ನಿಭಾಯಿಸುತಿದ್ದಾರೆ.ನಿಸಾರವರು **ನಿಸಾಬಾ** ಎ೦ದೂ ಪ್ರಸಿದ್ದರು.ನಿಸಾ ಅವರ ಅಕ್ಕ,**ತಾನ್ಯಾ ದುಬಾಶ್**ರವರು   ಮಾರ್ಕೆಟಿಂಗ್ ಫ಼್ಯಾಮಿಲಿ ಕೌನ್ಸಿಲ್ನಗುಂಪಿನಲ್ಲಿ ಮುಖ್ಯಸ್ಥರಾಗಿರುವರು.ನಿಸಾ ಪ್ರಸ್ತುತವಾಗಿ     **ಗೋದ್ರೆ ಡ್ರೆಜ್ ಅಗ್ರೋವ್ಟ್ನ** ಹಾಗೂ ಟೆಕ್ಕ್ ಫ಼್ಹಾರ್ ಇ೦ಡಿಯಾದಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ.

= ಶಿಕ್ಷಣ =
ನಿಸಾ,ಬ್ಯಾಚುಲರ್ ಆಫ್ ಸೈನ್ಸ್ (ಬಿಎಸ್ಸಿ)ಅನ್ನು **ದಿ ವಾರ್ಟನ್ ಸ್ಕೂಲ್ ಪೆನ್ಸಿಲ್ವೇನಿಯಾ ವಿಶ್ವವಿದ್ಯಾಲಯ** ದಲ್ಲಿ ಮತ್ತು ಮಾಸ್ಟರ್ ಆಫ್ ಬಿಸಿನೆಸ್ ಅಡ್ಮಿನಿಸ್ಟ್ರೇಷನ್ (MBA)**ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲಿ**ನಲ್ಲಿ ಪೂರ್ಣಗೊಳಿಸಿದ್ದ ಇವರು ಕ್ಯಾಥೆಡ್ರಲ್ ಮತ್ತು ಜಾನ್ ಕಾನನ್ ಸ್ಕೂಲ್ನಿಂದ ತನ್ನ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು.

= ವೃತ್ತಿಜೀವನ =
**ಗೋದ್ರೆ ಡ್ರೆಜ್ ಗ್ರೂಪ್ನ** ನಲ್ಲಿ ನಿಸಾ ಅವರ ಹಿಂದಿನ ಕಾರ್ಯಯೋಜನೆಯಲ್ಲಿ ''**ಗೋದ್ರೆ ಡ್ರೆಜ್ ಅಗ್ರೋವ್ಟ್ನ**''ದ ಕಾರ್ಯಶೀಲತೆ ಸೇರಿದೆ. ಇವರು **ಗೋದ್ರೆ / ಡ್ರೆಜ್ ಇಂಡಸ್ಟ್ರೀಸ್**  ಮತ್ತು ಅದರ ಸಹವರ್ತಿ ಕಂಪೆನಿಗಳಿಗೆ ನಾವೀನ್ಯತೆ, ಕಾರ್ಯತಂತ್ರ ಮತ್ತು ಮಾನವ ಸಂಪನ್ಮೂಲ ಯೋಜನೆಗಳಲ್ಲಿ ಮೇಲ್ವಿಚಾರಣೆ ಮಾಡಿದ್ದಾರೆ.

= ವೈಯಕ್ತಿಕ ಜೀವನ =
ನಿಸರವರು ಅವರ ಪತಿ, **ಕಲ್ಪೇಶ್ ಮೆಹ್ತಾ** ಮತ್ತು ಮಗ **ಜೋರಾನ್** ನೊ೦ದಿಗೆ ಮುಂಬೈನಲ್ಲಿ ವಾಸಿಸುತ್ತಿದ್ದಾರೆ. ಆಕೆಯ ತಂದೆ *ಆದಿ ಗೋದ್ರೆಜ್*,ಗೋದ್ರೆಜ್ ಗ್ರೂಪ್ನನ  ಅಧ್ಯಕ್ಷರಾಗಿದ್ದಾರೆ.

= ಗೋದ್ರೆಜ್ ಬಿಯಾಂಡ್ =
**ನಿಸಾ**ರವರು ಭಾರತದ *ಟೀಚ್ ಮಂಡಳಿ*ಯ ಸದಸ್ಯರಾಗಿದ್ದಾರೆ
* ಇನ್ನೂ ತಿಳಿಯಿರಿ
# *ಗೋದ್ರೆಜ್ ಗ್ರೂಪ್*
# *ಆದಿ ಗೋದ್ರೆಜ್*
# ಗೋದ್ರೆಜ್ ಕನ್ಷ್ಯೂಮರ್ ಪ್ರಾಡಕ್ಟ್ಸ

## ಉಲ್ಲೇಖಗಳು

ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವರ್ಗ:ಭಾರತೀಯ ಉದ್ಯಮಿಗಳು
ಶೋಭನಾ ಭಾರತೀಯ

ಇವರು ಜನಿಸಿದ್ದು ೧೯೫೭ರಲ್ಲಿ. ಇವರು **ಹಿಂದೂಸ್ಠಾನ್ ಟೈಮ್ ಗ್ರೂಪ್‌**ನ ಅಧ್ಯಕ್ಷ ಹಾಗೂ ಸಂಪಾದಕೀಯ ನಿರ್ದೆಶಾಕರಾಗಿ ಸೇವೆ ಸಲ್ಲಿಸಿದ್ದಾರೆ. ಭಾರತದ ಪತ್ರಿಕೆ ಹಾಗೂ ಮಾಧ್ಯಮಗಳು ಅವರ ತಂದೆಇಂದ ಅವರಿಗೆ ಅನುವಂಶೀಕವಾಗಿ ಬಂದತಹುದೆಂದು ಹೇಳಬಹುದು.ಇತ್ತೀಚೆಗೆ ಶೋಭಾನಾರವರು **ಬಿರ್ಲಾ ಇನ್ಸ್ ಟ್ಯೂಷಾನ್  ಅಫ್  ಟೆಕ್ನಾಲಜಿ ಆಂಡ್ ಸಾಯನ್ಸ್ ಪಿಲನಿ** ಹಾಗೂ **ಇಂಡೇಬಾರ್ ಇಂಡಿಯಾ**ದ ಅಧ್ಯಕ್ಷರಾಗಿದ್ದರು ಹಾಗೂ ಕಾಂಗ್ರೆಸ್ ಪಕ್ಷದಲ್ಲಿದಲ್ಲಿದರು. ಇವರು ರಾಜ್ಯಸಭಾ ಸದಸ್ಯರಾಗಿ ಆಯ್ಕೆ ಆಗಿದ್ದರು. ಇವರ ಹೆಸರನ್ನು ಶೋಭಾನಾ ಭಾರತೀಯ ಅಥವಾ ಶೋಭಾನಾ ಭರ್ತಿಯ ಎಂದು ಬರೆಯಲಾಗುತ್ತದೆ. ಶೋಭಾನಾ ಇವರು ೨೦೧೬ರಲ್ಲಿ ೯೩ನೇ ಅಧಿಕ ಶಕ್ತಿಯುಳ್ಳ ಮಹಿಳೆಯಾಗಿದ್ದರು.
thumb|ಶೋಭನಾ ಭಾರತೀಯ
 
## ಹಿನ್ನಲೆ 
*ಭಾರ್ತಿಯ ಅವರು ಕೆ.ಕೆ ಬಿರ್ಲಾರವರ ಮಗಳಾಗಿದ್ದರು. ಕೈಗಾರಿಕೋದ್ಯಮಿ ಹಾಗೂ ಕಾಂಗ್ರೆಸ್ ಪಕ್ಷದಲ್ಲಿದ್ದರು ಹಾಗೂ ಜಿ.ಡಿ ಬಿರ್ಲಾರವರ ಮೊಮ್ಮಗಳಾಗಿದ್ದರು. ಇವರೊಂದು ಬಿರ್ಲಾ ಕುಟುಂಬದಿಂದ ಬಂದವರಾಗಿದ್ದರು. ಕೆ.ಕೆ ಬಿರ್ಲಾ ಕುಟುಂಬವು ಎಚ್.ಟಿ  ಮೀಡಿಯದ ೭೫.೩೬% ಪಾಲಿನ ಮಾಲಿಕತ್ವ ಹೊಂದಿತ್ತು ಇದರ ಮೌಲ್ಯ ೨೦೦೪ ರಲ್ಲಿ ರೂ.೮.೩೪ ಬಿಲಿಯನ್ ಆಗಿತ್ತು.ಇವರು ಬೆಳೆದದ್ದು ಕೋಲ್ಕಾತಾದಲ್ಲಿ ಹಾಗೂ  ಲೊರೆಟೊ ಮನೆಯಲ್ಲಿ ಶಿಕ್ಷಣವನ್ನು ಪಡೆದರು. ಇವರು ಕಲ್ಕತ್ತ
*ವಿಶ್ವವಿದ್ಯಾಲಯದಲ್ಲಿ ಪದವೀಧರರಾಗಿದ್ದರು. ಇವರು ಶ್ಯಾಮ ಸುಂದರ ಭರ್ತಿಯರವರನ್ನು ಮದುವೆಯಾದರು.
 

## ರಾಜಕೀಯ 
ಶೋಭನಾ ಇವರು ೨೦೦೫ರಲ್ಲಿ ಪದ್ಮಶ್ರಿ ಪ್ರಶಸ್ತಿಗೆ ಆಯ್ಕೆಗೊಂಡಿದ್ದರು. ಈ ಪ್ರಶಸ್ತಿ ಇವರಿಗೆ ಪತ್ರಿಕೋದ್ಯಮದಿಂದ ದೊರೆಯೊತು. ಇವರು ೨೦೦೬ರಲ್ಲಿ ರಾಜ್ಯಸಭಾಕ್ಕೆ ಚುನಾಯಿತರಾದರು.ಇವರು **ಮಾಧ್ಯಮ ಬರೂನ್** ಆಗಿದ್ದರು ಆದರೆ ಪತ್ರಕತ್ರರಾಗಿರಲಿಲ್ಲ.ಇವರು ೨೦೦೬ ರಲ್ಲಿ ಬಾಲ್ಯವಿವಾಹ ಹಾಗೂ ಮಿಸ್ಸಲ್ಲೇನಿಯಸ್ ಬಿಲ್ಲ‌ನ್ನು ಪರಿಚಯಿಸಿದರು.

## ಉಲ್ಲೇಖ
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಮನೋವೀಕ್ಷಣವಾದ

**ಮನೋವೀಕ್ಷಣವಾದ**ವು ಒಂದು ಪ್ರದರ್ಶನ ಕಲೆ. ಇದರಲ್ಲಿ **ಮನೋವೀಕ್ಷಣವಾದಿಗಳು** ಎಂದು ಕರೆಯಲ್ಪಡುವ ಇದರ ಅಭ್ಯಾಸಿಗಳು ಅತಿಯಾಗಿ ವಿಕಸಿತ ಮಾನಸಿಕ ಅಥವಾ ಸಾಕ್ಷಾತ್ಕರಿಸಿಕೊಂಡ ಸಾಮರ್ಥ್ಯಗಳನ್ನು ಪ್ರದರ್ಶಿಸುತ್ತಿರುವಂತೆ ಕಾಣುತ್ತದೆ. ಪ್ರದರ್ಶನಗಳಲ್ಲಿ ಸಂಮೋಹನ, ಅನ್ಯಮನಃಸ್ಪರ್ಶನ, ಅತೀಂದ್ರಿಯ ದೃಷ್ಟಿ, ಕಣಿ ಹೇಳುವಿಕೆ, ಪೂರ್ವವಿಷಯದ ಜ್ಞಾನ, ಮನಶ್ಚಾಲನೆ, ಪ್ರೇತ ಜ್ಞಾನವಿರುವಿಕೆ, ಮನಸ್ಸಿನ ನಿಯಂತ್ರಣ, ಜ್ಞಾಪಕಶಕ್ತಿಯ ಸಾಧನೆಗಳು, ಕಾರಣಪೂರ್ವಕ ಊಹನ ಮತ್ತು ಕ್ಷಿಪ್ರ ಗಣಿತ ಸೇರಿವೆ ಎಂದು ಕಾಣಬಹುದು. ಮನೋವೀಕ್ಷಣವಾದಿಗಳನ್ನು ಕೆಲವೊಮ್ಮೆ ಅತೀಂದ್ರಿಯ ಶಕ್ತಿಯುಳ್ಳ ಮನೋರಂಜನೆಗಾರರೆಂದು ವರ್ಗೀಕರಿಸಲಾಗುತ್ತದೆ, ಆದರೆ ಆ ವರ್ಗವು ಅತೀಂದ್ರಿಯ ಗ್ರಾಹಿಗಳು ಮತ್ತು ಬಿಜ಼ಾರಿಸ್ಟ್‌ಗಳಂತಹ ಮನೋವೀಕ್ಷಣವಾದಕ್ಕೆ ಸಂಬಂಧಿಸಿರದ ಪ್ರದರ್ಶನಕಾರರನ್ನೂ ಹೊಂದಿದೆ.

ಆಧುನಿಕ ಮನೋವೀಕ್ಷಣವಾದಿಗಳು ತಮ್ಮ ಪ್ರದರ್ಶನಗಳಲ್ಲಿ ತೋರಿಸುವ ಬಹುತೇಕ ಭಾಗವನ್ನು ನೇರವಾಗಿ ೧೯ನೇ ಶತಮಾನದಲ್ಲಿ ವಾಹಕರು, ಪ್ರೇತ ಸಂಪರ್ಕವಾದಿಗಳು, ಮತ್ತು ಅಭೌತಶಕ್ತಿಗಳುಳ್ಳವರು ಕೈಗೊಳ್ಳುತ್ತಿದ್ದ ಅಲೌಕಿಕ ಶಕ್ತಿಯ ಪರೀಕ್ಷೆಗಳಿಗೆ ಪತ್ತೆಹಚ್ಚಬಹುದು. ಆದರೆ, ಮನೋವೀಕ್ಷಣವಾದದ ಇತಿಹಾಸ ಇನ್ನಷ್ಟು ಹಿಂದಕ್ಕೆ ಹೋಗುತ್ತದೆ. ಕಾಲಜ್ಞಾನಿಗಳು ಮತ್ತು ಆರಕಲ್‍ಗಳ ವರದಿಗಳನ್ನು ಪ್ರಾಚೀನ ಗ್ರೀಕರ ಕೃತಿಗಳಲ್ಲಿ ಮತ್ತು ಬೈಬಲ್‍ನ ಹಳೆ ಒಡಂಬಡಿಕೆಯಲ್ಲಿ ಕಾಣಬಹುದು. ಐಂದ್ರಜಾಲಿಕರ ಪೈಕಿ, ಸಾಮಾನ್ಯವಾಗಿ ೧೫೭೨ರಲ್ಲಿ ರಾಜತಂತ್ರಜ್ಞ ಮತ್ತು ಕೈಚಳಕದ ಐಂದ್ರಜಾಲಿಕ ಗಿರೋಲಾಮೊ ಸ್ಕೋಟೊ ತೋರಿಸಿದ ಮನೋವೀಕ್ಷಣವಾದ ಪ್ರದರ್ಶನವನ್ನು ದಾಖಲಿತವಾಗಿರುವ ಅತ್ಯಂತ ಮುಂಚಿನ ಪ್ರದರ್ಶನಗಳಲ್ಲಿ ಒಂದು ಎಂದು ಉಲ್ಲೇಖಿಸಲಾಗುತ್ತದೆ. ಮನೋವೀಕ್ಷಣವಾದದ ಪ್ರದರ್ಶನವು ಚಳಕಗಳು, ಕಳ್ಳಾಟಗಳು, ತಪ್ಪು ನಿರ್ದೇಶನ, ಮತ್ತು ಇಂದ್ರಜಾಲದ ಇತರ ಕೌಶಲಗಳ ಜೊತೆಗೆ ಈ ತತ್ತ್ವಗಳನ್ನು ಬಳಸಬಹುದು.

ಸಮಕಾಲೀನ ಮನೋವೀಕ್ಷಣವಾದಿಗಳು ಹಲವುವೇಳೆ ತಮ್ಮ ಪ್ರದರ್ಶನವನ್ನು ಬೀದಿಗಳ ಮೇಲೆ ಒಯ್ಯುತ್ತಾರೆ ಮತ್ತು ಚಮತ್ಕಾರಗಳನ್ನು ವಾಸ್ತವ, ಸಂದೇಹಪಡದ ಪ್ರೇಕ್ಷಕರ ಮುಂದೆ ಪ್ರದರ್ಶಿಸುತ್ತಾರೆ. ಪ್ರೇಕ್ಷಕರಲ್ಲಿ ಯಾದೃಚ್ಛಿಕ ಸದಸ್ಯರನ್ನು ಸಮೀಪಿಸಿ ತಮ್ಮ ಅತೀಂದ್ರಿಯ ಶಕ್ತಿಗಳನ್ನು ತೋರಿಸಿಕೊಡುವಂತೆ ಕೇಳಿಕೊಳ್ಳುವ ಮೂಲಕ ಅವರು ಹೀಗೆ ಮಾಡುತ್ತಾರೆ. ಪ್ರದರ್ಶನದ ಈ ವಿಧಾನವನ್ನು ಅಳವಡಿಸಿಕೊಳ್ಳುವ ಡೆರೆನ್ ಬ್ರೌನ್‍ನಂತಹ ಪ್ರದರ್ಶನಕಾರರು ಅವರು ನೋಡಿದ್ದೆಲ್ಲವೂ ಭ್ರಮೆ ಮತ್ತು ನಿಜವಾಗಿಯೂ ಅವರ ಮನಸ್ಸನ್ನು ಓದಲಾಗುತ್ತಿಲ್ಲ ಎಂದು ಚಮತ್ಕಾರ ಶುರುವಾಗುವ ಮೊದಲು ತಮ್ಮ ಪ್ರೇಕ್ಷಕರಿಗೆ ಹೇಳುತ್ತಾರೆ. ಇದು ಇಂದ್ರಜಾಲ ಕ್ಷೇತ್ರದಲ್ಲಿ ಬಹಳ ವಿವಾದಕ್ಕೆ ಕಾರಣವಾಗಿದೆ ಏಕೆಂದರೆ ಈ ರೀತಿಯ ಜಾದುವು ನಿಜವಾದದ್ದು ಎಂದು ಪ್ರೇಕ್ಷಕರು ನಂಬಬೇಕೆಂದು ಕೆಲವು ಮನೋವೀಕ್ಷಣವಾದಿಗಳು ನಿರೀಕ್ಷಿಸುತ್ತಾರೆ, ಹಾಗೆಯೇ ಪ್ರೇಕ್ಷಕನಿಗೆ ಸುಳ್ಳು ಹೇಳುವುದು ನೈತಿಕವಾಗಿ ತಪ್ಪು ಎಂದು ಇತರರು ಭಾವಿಸುತ್ತಾರೆ.

## ಉಲ್ಲೇಖಗಳು
ವರ್ಗ:ಮಾಯಮಾಟ
ಮಲ್ಲಿಕಾ ಶ್ರೀನಿವಾಸನ್

ಇವರು ಒಬ್ಬ ಸಾಧಕಿ ಉದ್ಯಮಿ ಮತ್ತು ಕಾರ್ಯ ನಿರ್ವಹಣಾ ಅಧಿಕಾರಿಯಾಗಿದ್ದರು.
thumb|ಮಲ್ಲಿಕಾ ಶ್ರೀನಿವಾಸನ್
## 'ಜನನ
ಮಲ್ಲಿಕಾ ಶ್ರಿನಿವಾಸನ್  ಇವರು ೧೯೫೯ರಲ್ಲಿ ಜನಿಸಿದರು
## ಒಟ್ಟು ಪಡೆದ ಪ್ರಶಸ್ತಿಗಳು.
ಇವರು ಒಟ್ಟು ಇಪ್ಪತ್ತೆರಡು ಗೌರವ ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ.https://en.wikipedia.org/wiki/Mallika_Srinivasan 
## ಕಾರ್ಯ
**ಟ್ರ್ಯಾಕ್ತರ್ ಆಂಡ್ ಫಾರ್ಮ್ ಇಕ್ಯೂಪಮೆಂಟ್ ಲಿಮಿಟೆಡ್** ಮುಖ್ಯ ಕಾರ್ಯ ನಿರ್ದೇಶಕರಾಗಿ ಕೆಲಸ ನಿರ್ವಹಿಸಿದ್ದಾರೆ. ಇಂಗ್ಲೇಂಡ್ ನ  **ಎ.ಜಿ.ಸಿ.ಒ.ಬೋರ್ಡ್**,**ಟಾಟಾ ಸ್ಟೀಲ್ ಲಿಮಿಟೆಡ್**,ಮತ್ತು **ಟಾಟಾ ಗ್ಲೋಬಲ್ ಬೆವರೆಜಸ್ ಲಿಮಿಟೆಡ್**' ನ ಕಾರ್ಯನಿರ್ದೇಶಕರಾಗಿ ಕೆಲಸ ಮಾಡಿದ ಅನುಭವಗಳು ಇವರಿಗಿವೆ.ಹೈದರಬಾದ್ ನ **ಇಂಡಿಯನ್ ಸ್ಕೂಲ್ ಆಫ್  ಬ್ಯುಸಿನೆಸ್**'ನ  ಕಾರ್ಯ ನಿರ್ವಹಣಾ ಘಟಕದ ಸದಸ್ಯರಾಗಿಯೂ ಕೆಲಸ ಮಾಡಿದ್ದಾರೆ.ಚೆನೈನ **ಇಂಡಿಯನ್ ಇನ್ ಸ್ಟಿಟ್ಯುಟ್ ಆಫ್ ಟೆಕ್ನಾಲಜಿಯ ರೂರಲ್ ಟೆಕ್ನಾಲೆಜಿ** ಮತ್ತು **ಬ್ಯುಸಿನೆಸ್ ಇನ್ ಕ್ಯೂಬರೆಟರ್** ನ ಆಡಳಿತ ವಿಭಾಗದಲ್ಲಿಯೂ ಕೆಲಸ ಮಾಡಿದ್ದಾರೆ. ಇವರು ಕಟ್ಟಿದ **ಟಿ.ಎ.ಎಫ್.ಇ** ಸಂಸ್ಥೆಯೂ ಟ್ರ್ಯಾಕ್ಟರ್ ಉತ್ಪಾದನೆಗೆ ಪ್ರಸಿದ್ಧಿಯಾಗಿವೆ. ಇವರ ಟ್ರ್ಯಾಕ್ಟರ್ ಕಂಪನಿ ಮಾತ್ರವಲ್ಲದೆ ವಿವಿಧ ಬಗೆಯ ವ್ಯವಹಾರಗಳಲ್ಲಿ ತಮ್ಮನ್ನು ತೊಡಗಿಸಿಕೊಳ್ಳುವ ಮೂಲಕ ಒಬ್ಬ ಸಾಧಕಿ ಉದ್ಯಮಿಯಾಗಿ ಗುರುತಿಸಿಕೊಂಡಿದ್ದಾರೆ

ಮದ್ರಾಸ್ ಛೆಂಬರ್ ಆಫ್ ಕಾಮರ್ಸನ ಮೂಲಕವು  ಗುರುತಿಸಿಕೊಂಡಿದ್ದಾರೆ.ಅರ್ಥಶಾಸ್ತ್ರ ವಿಭಾಗದಲ್ಲಿ ಮದ್ರಾಸ್ ವಿಶ್ವವಿದ್ಯಾನಿಲಯದಲ್ಲಿ  ಚಿನ್ನದ ಪದಕವನ್ನು ತಮ್ಮದಾಗಿಸಿಕೊಂಡಿದ್ದಾರೆ. ಪೆನ್ನಸ್ಯಿಲ್ವ್ ನಿಯಾ ವಿಶ್ವವಿದ್ಯಾನಿಲಯದ ವರ್ಟನ್ ಸ್ಕೂಲ್ ಆಫ್ ಬ್ಯುಸಿನೆಸ್ ನ, ಆಲ್ಫಾಬೇಟಾ ಗಮ್ಮಾ ಸೊಸೈಟಿಯಡಿನ್ ನ ಗೌರವ ಪಟ್ಟಿಯಲ್ಲಿ ಮಲ್ಲಿಕಾ ಶ್ರೀನಿವಾಸನ್ ಇವರು ಗುರುತಿಸಿಕೊಂಡಿದ್ದಾರೆ.ಮದ್ರಾಸ್ ವಿಶ್ವವಿದ್ಯಾನಿಲಯದಲ್ಲಿ ೧೨೫ನೇ ಸ್ಥಾನವನ್ನು ಪಡೆದುಕೊಳ್ಳುತ್ತಾರೆ. ೨೦೧೧ರಲ್ಲಿ ಎಷ್ಯನ ಮಹಿಳಾ ವ್ಯವಹಾರ ಕ್ಷೇತ್ರದಲ್ಲಿ ೫೦ ಮಹಿಳೆಯರಲ್ಲಿ ಇವರು ಮಹಿಳಾ ನಾಯಕಿ ಎನ್ನುವ ಪ್ರಶಸ್ತಿಗೆ ಭಾಜನರಾಗಿದ್ದಾರೆ.

## ಕಾರ್ಯನಿರ್ವಹಿಸಿದ ಸಂಸ್ಥೆಗಳು
*ಟ್ರ್ಯಾಕ್ಟರ್ ಆಂಡ್ ಫಾರ್ಮ್ಇಕ್ಯೂಪಮೆಂಟ್
*ಎ.ಜಿ.ಸಿ.ಒ
*ಟಾಟಾ ಸ್ಟೀಲ್
*ಟಾಟಾ ಗ್ಲೊಬಲ್
*ಇಂಡಿಯನ್ ಸ್ಕೂಲ್ ಆಫ್ ಬ್ಯೂಸಿನೆಸ್ 
*ಚೆನೈಇಂಡಿಯನ್ ಇನ್ ಸ್ಟಿಟ್ಯುಟ್ ಆಫ್ ಟೆಕ್ನಾಲೆಜಿ
*ರೂರಲ್ ಟೆಕ್ನಾಲೆಜಿ
*ಬ್ಯುಸಿನೆಸ್ ಇನ್ ಕ್ಯುಬರೆಟರ್

## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಸೌಂದರ್ಯಾ ರಾಜೇಶ

ಇವರು ಭಾರತದ ಪಾಂಡಿಚೆರಿಯಲ್ಲಿ ವಾಣಿಜೋದ್ಯಮಿ ಆಗಿದ್ದರು. ಇವರು ಎವಿಟಿಎಆರ್  ಕ್ಯಾರೀರ್ ಕ್ರೀಯೆಟರ್ ,ಎಫ್ಎಲ್ಇಎಕ್ಸ್ಐ ಕ್ಯಾರೀರ್ ಮತ್ತು ಎವಿಟಿಎಆರ್ ಮಾನವ ಮಹಾ ಸಂಸ್ಥೆಯ ಸ್ಥಾಪನಾಧ್ಯಕ್ಫರು.ಇವರು ಮಹಿಳೆಯರನ್ನು ಉದ್ಯೋಗ ಕ್ಷೇತ್ರದಲ್ಲಿ ಭಾಗವಹಿಸಲು ಪ್ರೇರಣೆ ನೀಡಿದರು .ಇವರು ಚೆನ್ನೈ ,ತಮಿಳು ನಾಡು ,ಭಾರತದಲ್ಲಿ ಪಿಎಚ್ ಡಿ ಯನ್ನು ಮುಗಿಸಿದ್ದಾರೆ .
thumb|ಸೌಂದರ್ಯಾ ರಾಜೇಶ
## ಬಾಲ್ಯ ಮತ್ತು ಶಿಕ್ಷಣ
ಸೌಂದರ್ಯ ಅವರು  ಉದ್ಯಮಿಯಾಗಿರುವ ಎಂ.ಎಸ್.ಚಂದ್ರಶೇಖರ್ ಮತ್ತು ಶಾಂತ ಚಂದ್ರಶೇಖರ್ ಮಗಳಾಗಿ ಬೆಂಗಳೂರಿನಲ್ಲಿ ಜನಿಸಿದರು .ಮುಂದೆ ಅವರ ಕುಟುಂಬವು ಪಾಂಡಿಚೆರಿಗೆ ವಲಸೆ ಹೋಯಿತು .ಸೌಂದರ್ಯ ಇವರು ತಮ್ಮ ವಿದ್ಯಾಭ್ಯಾಸವನ್ನು St.ಜೋಸೆಫ್ ವಿದ್ಯಾಸಂಸ್ಥೆಯಲ್ಲಿ ಮುಗಿಸಿದರು .ಇವರ ಇಂಗ್ಲೀಷ್ ಸಾಹಿತ್ಯಕ್ಕೆ ಮದ್ರಾಸ್ ವಿಶ್ವ ವಿದ್ಯಾಲಯವು ಚಿನ್ನದ ಪದಕವನ್ನು ನೀಡದ್ದಾರೆ .ಇವರ ಬಿ.ಎ ಪದವಿಯನ್ನು ಭಾರತಿದಾಸನ್ ಮಹಿಳಾ ಸರ್ಕಾರಿ ಕಾಲೀಜಿನಲ್ಲಿ ೧೯೮೮ ರಲ್ಲಿ ಮುಗಿಸಿದರು .ನಂತರ ಎಂ.ಬಿ.ಎ ಯನ್ನು ಪಾಂಡಿಚೇರಿ ವಿಶ್ವ ವಿದ್ಯಾಲಯದಲ್ಲಿ ೧೯೯೦ ರಲ್ಲಿ ಮುಗಿಸಿದ್ದಾರೆ .ಮದ್ರಾಸ್ ವಿಶ್ವ ವಿದ್ಯಾಲಯದಲ್ಲಿ ೧೯೯೪ ರಂದು ಇಂಗ್ಲಿಷ್ ಸಾಹಿತ್ಯದಲ್ಲಿ ಮಾಸ್ಟರ್ ಆಗಿ ಹೊರಹೊಮ್ಮಿದರು .ಮಾನವ ಸಂಪನ್ಮೂಲ ನಿರ್ವಹಣೆಯಲ್ಲಿ ಪಿಎಚ್ ಡಿ ಯನ್ನು ಎಸ್ಆರ್ಎಂ ವಿಶ್ವ ವಿದ್ಯಾಲಯದಲ್ಲಿ ೨೦೧೪ ರಂದು ಮುಗಿಸಿದ್ದಾರೆ . 
## ವೃತ್ತಿ ಬದುಕು
ಸೌಂದರ್ಯ ಅವರು ೧೯೯೦ ರಲ್ಲಿ ಸಿಟಿ ಬ್ಯಾಂಕ್ ನಲ್ಲಿ ಉದ್ಯೋಗಕ್ಕೆ ಸೇರಿಕೊಂಡಿದ್ದರು. ಮೊದಲ ಮಗಳ ಜನನದ ನಂತರ ಈ ಉದ್ಯೋಗದಿಂದ ಹೊರ ಬಂದು ಆಲ್ ಇಂಡಿಯಾ ರೇಡಿಯೋ ಮತ್ತು  ದೂರದರ್ಶನದಲ್ಲಿ ೧೯೯೨ ರಿಂದ ೯೫ ರವರೆಗೆ ಕಾರ್ಯ ನಿರ್ವಹಿಸಿದ್ದಾರೆ .ಇವರು ಎಂಓಪಿ ಮಹಿಳಾ ಕಾಲೇಜಿನಲ್ಲಿ ಅರೆ ಗಳಿಗೆ ಉಪನ್ಯಾಸಕರಾಗಿ ಕಾರ್ಯ ನಿರ್ವಹಿಸಿದ್ದಾರೆ .ಇವರು ಎವಿಟಿಎಆರ್ ಕ್ಯಾರೀರ್ ಕ್ರಿಯೆಟರ್ ಯನ್ನು ೨೦೦೦ದಲ್ಲಿ, ಎವಿಟಿಎಆರ್ ಮಾನವ ಮಹಾ ಸಂಸ್ಥೆಯನ್ನು ೨೦೦೮ ರಲ್ಲಿ ,ಎಫ್ಎಲ್ಇಎಕ್ಸ್ಐ ಕ್ಯಾರೀರ್ ಇಂಡಿಯಾವನ್ನು ೨೦೧೧ ರಲ್ಲಿ ಆರಂಭಿಸಿದರು .
## ಪ್ರಶಸ್ತಿಗಳು
ಸೌಂದರ್ಯ ರಾಜೇಶ್ ಅವರು ತುಂಬಾ ಪ್ರಶಸ್ತಿಗಳನ್ನು ತಮ್ಮದಾಗಿಸಿಕೊಂಡಿದ್ದಾರೆ .ಉದ್ಯೋಗ ಕ್ಷೇತ್ರದಲ್ಲಿ ಮಹಿಳೆಯರನ್ನು ಹೆಚ್ಚಿಸುದಲ್ಲದೆ ಕೃಷಿಯಲ್ಲಿಯು ಭಾಗವಹಿಸುವಂತೆ ಪ್ರೇರೆಪಿಸಿದ್ದಾರೆ . ಇವರ ಪ್ರಶಸ್ತಿಗಳು:
*ಎಸ್ ಸಿಒಪಿಇ ಮಹಿಳಾ ಎಕ್ಸಾಪ್ಲೆರ್ ಪ್ರಶಸ್ತಿ ೨೦೦೬
*ಯುವಶಕ್ತಿ ಉದ್ಯಮಿ ಪ್ರಶಸ್ತಿ ೨೦೦೭
*ಸ್ವದೇಶಿ ಜಾಗರಣ ಮಂಚ್ ಮಹಿಳಾ ಉದ್ಯೋಗ ನಾಯಕಿ ಪ್ರಶಸ್ತಿ ೨೦೦೮
*ಜೆಪ್ಪಿಯರ್ ಐಕಾನ್ ಪ್ರಶಸ್ತಿ ೨೦೧೬
*ಸ್ತೀ ಶಕ್ತಿ ಮಹಿಳಾ ಉದ್ಯಮಿ ಪ್ರಶಸ್ತಿ ೨೦೧೧
*ನ್ಯಾಚುರಲ್ಸ್ ವಿಶೇಷ ಮಹಿಳಾ ಪ್ರಶಸ್ತಿ
## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಅರುಣಾ ಜಯಂತಿ

ಅರುಣಾ ಜಯಂತಿಯವರು ೧೯೬೪ರಲ್ಲಿ ಜನಿಸಿದರು.
## ಶಿಕ್ಷಣ
ಅವರು ಮುಂಬೈನ ನರ್ಸೀ ಮಾಂಜಿ ಇನ್ಸಿಟ್ಯೂಟ್ ಆಫ಼್ ಮ್ಯಾನೇಜ್ಮೆಂಟ್ ಸ್ಟಡೀಸ್ನ ಓರ್ವ ವಿಧ್ಯಾರ್ಥಿಯಾಗಿದ್ದು, ಅಲ್ಲಿ ಅವರು ೧೯೮೪ರಲ್ಲಿ  ಫ಼ೈನಾನ್ಸ್ ಇನ್ ಮ್ಯಾನೇಜ್ಮೆಂಟ್ ಸ್ಟಡೀಸ್ನಲ್ಲಿ ಪದವಿಧರ ಕೋರ್ಸನ್ನು ಮುಗಿಸಿದರು. 
## ವೃತ್ತಿ ಜೀವನ
ಜನವರಿ ೨೦೧೧ರಿಂದ ಜನವರಿ ೨೦೧೬ರ ವರೆಗೆ ಅವರು ಕ್ಯಾಪ್ಜಮಿನಿ ಇಂಡಿಯಾದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿದ್ದರು. ಪ್ರೆಂಚ್ ಮಾಹಿತಿ ತಂತ್ರ‍‍ಜ್ಞಾನ ಸೇವೆಗಳು ಮತ್ತು ಸಲಹಾ ಧೈತ್ಯ ಭಾರತದ ೪೭೦೦೦ ಜನರನ್ನು ಇದು ನೇಮಿಸಿಕೊಂಡಿದೆ. ಇದು ಕ್ಯಾಪ್ಜಮಿನಿ ಗುಂಪಿನ ದೊಡ್ಡ ವ್ಯವಹಾರ ಘಟಕಗಳಲ್ಲಿ ಒಂದಾಗಿದೆ.ಭಾರತದಲ್ಲಿ ಸಲಹಾ ತಂತ್ರಜ್ಞಾನ ಮತ್ತು ಹೊರಗುತ್ತಿಗೆ ಸೇವೆಗಳ ಎಲ್ಲಾ ವ್ಯವಹಾರ ಘಟಕಗಳಾದ್ಯಂತ ಕಾರ್ಯಾಚರಣೆಗಳಿಗೆ ಅವರು ಕಾರಣರಾಗಿದ್ದಾರೆ. ನವೆಂಬರ್ ೨೦೧೪ರಲ್ಲಿ ಕಲ್ಕತ್ತ ಬೋರ್ಡ್ ಆಫ಼್ ಗವರ್ನರ್ ಆಫ಼್ ನ್ಯಾಷನಲ್ ಇನ್ಸಿಟ್ಯೂಟ್ ಆಫ಼್ ಟೆಕ್ನಾಲಾಜಿಯ ಅಧ್ಯಕ್ಷರಾಗಿದ್ದರು.
## ಸಾಧನೆ
ಜನವರಿ ೨೦೧೧ರಲ್ಲಿ ಮುಖ್ಯ ಕಾರ್ಯನಿರ್ವಾಹಣ ಅಧಿಕಾರಿಯಾಗಿ ಜವಾಬ್ದಾರಿಯನ್ನು ವಹಿಸಿಕೊಳ್ಳುವ ಮೂಲಕ ವಿಶ್ವದಾದ್ಯಂತ ಕಂಪೆನಿಯ ಹೊರಗುತ್ತಿಗೆ ಕಾರ್ಯಾಚರಣೆಗಳ ಗುಣಮಟ್ಟ, ಉತ್ಪಾದಕತೆ ಮತ್ತು ಲಾಭದಾಯಕತೆಯನ್ನು ಸುಧಾರಿಸಿದರು. ಅರುಣಾರವರು ಐ.ಟಿ.ಸೇವೆ ಉಧ್ಯದಲ್ಲಿ ಸುಮಾರು ಎರಡು ದಶಕಗಳ ಅನುಭವನ್ನು ಹೊಂದಿದ್ದಾರೆ ಹಾಗೂ ಬಹುರಾಷ್ಟ್ರೀಯ ಕಂಪೆನಿ ಮತ್ತು ಶುದ್ಧ ನಾಟಕ ಕಂಪೆನಿಗಳಲ್ಲಿ ಕಾರ್ಯಾನಿರ್ವಹಿಸಿದ್ದಾರೆ. ಮುಖ್ಯ ಕಾರ್ಯನಿರ್ವಾಣ ಅಧಿಕಾರಿಯಗಿ ನೇಮಕಗೊಂಡ ಕೆಲವೇ ದಿನಗಳಲ್ಲಿ ಅವರು ಭಾರತೀಯ ವ್ಯವಹಾರದ ಪ್ರಪಂಚದಲ್ಲಿ ತನ್ನ ಗುರುತನ್ನು ತೋರ್ಪಡಿಸಿದರು.
## ಪ್ರಶಸ್ತಿಗಳು
ಫಾರ್ಚೂನ್ ಇಂಡಿಯಾ ಬಿಸಿನೆಸ್ ಟುಡೇ'ಯ  ಅತ್ಯಂತ ಪ್ರಭಲ ಉಧ್ಯಮಿ ಮಹಿಳೆಯರಲ್ಲಿ ೨೦೧೨ರ ಪಟ್ಟಿಯಲ್ಲಿ ಸತತವಾಗಿ ಎರಡು ವರ್ಷಗಳಲ್ಲಿ ಅವರು ಪ್ರಮುಖವಾಗಿ ಗುರುತಿಸಿಕೊಂದಡಿದ್ದಾರೆ. ೨೦೧೩ರ ಇಂಡಿಯಾ ಟುಡೇ ವಿಮೆನ್ ಶೃಂಗಸಭೆಯ ಕಾರ್ಪೋರೇಟ್ ವಿಶ್ವದಲ್ಲಿ 'ಇಂಡಿಯಾ ಟುಡೇ ವಿಮೆನ್' ಎಂಬುದಾಗಿ ಅರುಣಾ ಜಯಂತಿಯವರನ್ನು ಗುರುತಿಸಲಾಗಿದೆ. 
ತನ್ನ ದೃಷ್ಟಿಕೋನದಲ್ಲಿ ಪ್ರಾಮಾಣಿಕ ಮತ್ತು ಸಕಾರತ್ಮಕವಾಗಿ ಅವರು ಹಲವಾರು ಪ್ರಕಣೆಗಳ ಮೂಲಕ ಸಂದರ್ಶನಗಳನ್ನು ಮಾಡಿದ್ದಾರೆ. ಹಾಗೂ ಅವರು ಅನೇಕ ವಿಷಯಗಳ ಬಗ್ಗೆ ತಮ್ಮ ಅಭಿಪ್ರಾಯವನ್ನು ಹಂಚಿಕೊಂಡಿದ್ದಾರೆ.
## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ರೋಶಿನಿ ನಾಡಾರ್

ರೋಶಿನಿ ನಾಡಾರ್ ರವರು ಹಿ೦ದೂಸ್ತಾನ್ ಕ೦ಪ್ಯೂಟರ್ಸ್ ಲಿಮಿಟೆಡ್ ಇದರ ಕರ್ಯನಿರ್ವಾಹಕ ನಿರ್ದೇಶಕ ಮತ್ತು ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿದ್ದರು. ಇವರು ಮಕ್ಕಳ  ಇದರ ಸ್ತಾಪಕಿಯಾಗಿದ್ದರು.
ಇವರು ಹಿ೦ದೂಸ್ತಾನಿ ಶಾಸ್ತ್ರೀಯ ಸ೦ಗೀತವನ್ನು ಅಭ್ಯಾಸ ಮಾಡಿದ್ದಾರೆ ಮತ್ತು ನೂರು ಮುಖ್ಯ ಬಲಿ‍‍‌ಷ್ಠ ಮಹಿಳೆಯರ ಪಟ್ಟಿಯಲ್ಲಿ ಇವರು ಐವತ್ತೇಳನೆ ಸ್ಥಾನವನ್ನು ಪಡೆದಿದ್ದಾರೆ. 
thumb|ರೋಶನಿ ನಾಡಾರ್

## ಬಾಲ್ಯ ಮತ್ತು  ವೃತ್ತಿ ಜೀವನ
ರೋಶಿನಿ ನಾಡಾರ್ ರವರು ಬೆಳೆದಿದ್ದು ದಿಲ್ಲಿಯಲ್ಲಿ ಮತ್ತು ಇವರ ವಿದ್ಯಾಭ್ಯಾಸ  ವಸ೦ತ್ ವ್ಯಾಲಿ ಹಾಗೂ ಪದವಿಯನ್ನು ನೊರ್ತ್ ವೆಸ್ಱ್ರರ್ನ್ ಇಲ್ಲಿ ಮುಗಿಸಿದರು. ಇ೦ತಹ ವಿಶ್ವವಿದ್ಯಾನಿಲಯದಲ್ಲಿ ಸಿನಿಮಾ/ದೂರದರ್ಶನ/ರೇಡಿಯೋ ಇದರ ಐಚ್ಛಿಕ ಸ೦ವಹನದಲ್ಲಿ ಪದವಿಯನ್ನು ಪಡೆದಿದ್ದಾರೆ ಹಾಗೂ ಇವರು ವ್ಯವಹಾರ ಅಧ್ಯಯನದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು.

ನ೦ತರ ಒ೦ದು ವ‍‍‍‍‍‍‌‍ರ್ಷದಲ್ಲಿ  ಹಿ೦ದೂಸ್ತಾನ್ ಕ೦ಪ್ಯೂಟರ್ ಲಿಮಿಟೆಡ್ ಗೆ ಸೇರಿದರು.ರೋಶಿನಿ ಅವರು ೨೦೧೦ ರಲ್ಲಿ ಶಿಖರ್ ಮಹೋತೃ ಇವರನ್ನು ಮದುವೆಯಾದರು ಇವರು ಹಿ೦ದೂಸ್ತಾನ್ ಕ೦ಪ್ಯೂಟರ್ಸ್ ಲಿಮಿಟೆಡ್ ನ ಉಪಾದ್ಯಕ್ಶ್ರ್ರ್ರ್ರಾಗಿದ್ದರು.ಇವರಿಗೆ ಇಬ್ಬರು ಗ೦ಡು ಮಕ್ಕಳು ಅರ್ಮಾನ್(೨೦೧೩)ಮತ್ತು ಜಹಾನ್(೨೦೧೭).[೭] ಇವರು ಚೆನ್ನೈನಲ್ಲಿರುವ ಶ್ರೀ ಶಿವಸುಬ್ರಹ್ಮಣ್ಯ ನಾಡರ್ ಕಾಲೇಜಿನಲ್ಲಿ ಇ೦ಜಿನಿಯರಿ೦ಗ್ ಮುಗಿಸಿದ್ದಾರೆ.

## ಪ್ರಮುಖ ವ್ಯಕ್ತಿಗಳು
* ಶಿವ ನಾಡರ್
* ಕಿರಣ್ ನಾಡರ್

## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ದೇವಿತಾ ಸರಫ್

ಭಾರತದ ಮಹಿಳಾ ಉದ್ಯಮಿಗಳಲ್ಲಿ ಒಬ್ಬರು. ಇವರು **ವಿಯು**. ತಂತ್ರಜ್ಞಾನದ ಸ್ಥಾಪನೆಗೆ ಹೆಸರುವಾಸಿ.ಅಲ್ಲಿ ಅವರು **ಸಿ.ಇ.ಒ**.ಮತ್ತು ವಿನ್ಯಾಸರಚನ ಮುಖ್ಯಾಸ್ಥರಾಗಿದ್ದರು. ಅಲ್ಲದೆ ಅವರು ತಮ್ಮ ಕುಟುಂಬ ಸದಸ್ಯರೊಂದಿಗೆ **ಝೆನಿತ್ ಗಣಕತಂತ್ರ** ಮತ್ತು **ಇನ್ಫೊಟೆಕ್ ಲಿಮಿಟೆಡ್** ನ ಪ್ರಾಯೋಜಕರಾಗಿದ್ದರು.

## ಪ್ರಾರಂಭಿಕ ಜೀವನ
ಸರಫ್ ಅವರು ಮುಂಬೈಯ ವಾಣಿಜ್ಯ ಕುಟುಂಬದಲ್ಲಿ ಜನಿಸಿದರು.ಅವರ ತಂದೆ **ರಾಜಕುಮಾರ ಸರಫ್ ಝೆನಿತ್** ಗಣಕತಂತ್ರದಲ್ಲಿ ಅದ್ಯಕ್ಷರಾಗಿದ್ದರು. ಅವರು ಮುಂಬೈ  ನ *ಕ್ವೀನ್ ಮೇರಿ ಶಾಲೆ*ಯಲ್ಲಿ ಪ್ರಾಥಮಿಕ ಮತ್ತು ಪ್ರೌಡ ಶಿಕ್ಶಣವನ್ನು ಮುಗಿಸಿದರು. ನಂತರ *ಎಚ್. ಆರ್.* ವಾಣಿಜ್ಯ ಮತ್ತು ಆರ್ಥಿಕ ಕಾಲೇಜಿನಲ್ಲಿ ಶಿಕ್ಶಣ ಮುಗಿಸಿದರು.ದಕ್ಶಿಣದ ಕ್ಯಾಲಿರ್ಫೋನಿಯಾ ವಿಶ್ವವಿದ್ಯಾನಿಲಯದಲ್ಲಿ ಬ್ಯಾಚುಲರ್ ಆಫ್ ವ್ಯವಹಾರ ಆಡಳಿತದಲ್ಲಿ ಪದವಿ ಪಡೆದರು.

### ವೃತ್ತಿ ಜೀವನ
#### ಝೆನಿತ್
ಸರಫ್ ತಮ್ಮ ೧೬ನೇ ವಯಸ್ಸಿನಲ್ಲಿ ತಂದೆಯ ಮಾರ್ಗದರ್ಶನದಲ್ಲಿ ಝೆನಿತ್ ಗಣಕತಂತ್ರದಲ್ಲಿ ವೃತ್ತಿ ಬದುಕನ್ನು ಪ್ರಾರಂಭಿಸಿದರು.ಅಲ್ಲಿ ೨೧ ವಯಸ್ಸಿಗೆ ಮಾರ್ಕೆಟಿಂಗ್ ನಿರ್ದೇಶಕ ಆದರು.**೨೦೦೬**ದ ಇಸವಿಯಲ್ಲಿ ಮಾರ್ಕೆಟಿಂಗ್ ಸಿ.
ಇ.ಒ. ಆಗಿ ಕಾರ್ಯ ನಿರ್ವಹಿಸಿದರು.  ಕುಮಾರಿ **ಸರಫ್**, ಅವಳ ತಂದೆ ಹಾಗೂ **ಝೆನಿತ್ ಇನ್ಫೊಟೆಕ್ ಲಿಮಿಟೆಡ್** ಕಂಪೆನಿಯ ಎಲ್ಲ ಪ್ರಾಯೋಜಕರ ಮೇಲೆ **ಬ್ಯಾಂಕ್ ಆಫ್ ನ್ಯೂಯಾರ್ಕ್, ಮೆಲಾನ್** ಇವರು ಬೊಂಬಾಯಿ (ಈಗಿನ ಮುಂಬೈ) **ಉಚ್ಛ ನ್ಯಾಯಲಯ**ದಲ್ಲಿ ಹೂಡಿದ ಮೊಕದ್ದಮೆಯಲ್ಲಿ  ಕಂಪೆನಿಯ ನಿಧಿಯನ್ನು ವೈಯಕ್ತಿಕ ಖಾತೆಗಳಿಗೆ ವರ್ಗಾಯಿಸಿದ ಬಗ್ಗೆ ದೋಷಿಗಳನ್ನಾಗಿಸಿ,  ಇವರ ಮೇಲೆ ಕಾನೂನು ರೀತ್ಯ ಕ್ರಮ ಕೈಗೊಳ್ಳುವಂತೆ ಬಿ.ಐ.ಎಫ್.ಆರ್.(ಬೋರ್ಡ್ ಆಫ್ ಇಂಡಸ್ಟ್ರಿಯಲ್ ರಿಕನ್ಸ್ಟ್ರಕ್ಷನ್, ಭಾರತ ಸರ್ಕಾರ) ಇವರಿಗೆ ನಿರ್ದೇಶಿಸಿದೆ.

### ವಿ.ಯು. ತಂತ್ರಜ್ಞಾನ
**೨೪**ನೇ ವಯಸ್ಸಿಗೆ,*ವಿ.ಯು*. ತಂತ್ರಜ್ಞಾನ ಪ್ರಾರಂಭಿಸಿದರು.ಅದು ಉನ್ನತ ಮಟ್ಟದ **ಎಲ್.ಇ.ಡಿ** ಟಿವಿ ಅನ್ನು ಮಾರಟಮಾಡುವ ಸಂಸ್ಥೆ. ಝೆನಿತ್ ಒಂದು ಸಾಮೂಹಿಕ ತಂತ್ರನದಲ್ಲಿ ಗಮನ ಸೆಳೆದಿದೆ. **ವಿ.ಯು**. ನವನವೀನವಾದ ದುಬಾರಿ ಬೆಲೆಯ ವಸ್ತು ಮಾರಟಮಾಡುತ್ತದೆ.

### ಇತರೆ
ಸರಫ಼್ ಯುವ ನಾಯಕರ ಫೋರಮ್ ನ **ಭಾರತೀಯ ಚೇಂಬರ್ ಆಫ್ ವಾಣಿಜ್ಯಾ ಮತ್ತು ಉದ್ಯಮ ಫೆಡೆರೇಶನ್** ನಲ್ಲಿ ಸಹ-ಅದ್ಯಷ ಮತ್ತು ಎಕ್ಸಿಕ್ಯೂಟಿವ್ ಸಮಿತಿಯ ಸದಸ್ಯರಾಗಿದ್ದಾರೆ. ಅವರು ೨೦೧೬ ರ ಮಹಿಳಾ ಉದ್ಯಮಿಯಾಗಿ ಜಯ ಸಾದಿಸಿದ್ದಾರೆ.
## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಅಮೃತಾ ಪಟೇಲ್

ಅಮ್ರತ ಪಾಟೇಲ್ ಇವರು ೧೯೯೮-೨೦೧೪ರಲ್ಲಿ  ಭಾರತೀಯ ಹಾಲು ಉತ್ಪಾದನೆ ಸಂಸ್ಥೆಯಲ್ಲಿ  ಮುಖ್ಯ ಕಾರ್ಯನಿರ್ವಹಿಸುತಿದ್ದರು ಮತ್ತು ಆರ್ಥಿಕ ಭದ್ರತಾ ನಿರ್ಮಾಣಕಾರರಾಗಿದ್ದಾರೆ. ಹಾಲು ಉತ್ಪಾದನಾ ಚಳುವಳಿಯ ಮೂಲಕ ಭಾರತವು ಅತಿ ದೊಡ್ಡ ಹಾಲು ಉತ್ಪಾದನಾ ದೇಶ ರಾಷ್ಟ್ರಮಟ್ಟದಲ್ಲಿ ಗುರುತಿಸಿದ್ದರು. ಮಹಿಳೆಯರಿಗೆ ಹೆಚ್ಚು ಪ್ರಾಮುಖ್ಯತೆ ನೀಡುವ  ಮೂಲಕ ಅವರನ್ನು ಚಳುವಳಿಯಲ್ಲಿ ತೊಡಗಿಸಿದ್ದರು.

## ಜೀವನ
ಅವರು ದೆಹಲಿಯಲ್ಲಿ ಜನಿಸಿದರು

## ಕಾರ್ಯಾ
ಆಡಳಿತನ ನಿರ್ದೇಶಕರಾಗಿ ಡಾಕ್ಟರ್ ಪಾಟೇಲ್  ಅವರು ಭಾರತೀಯ ಹಾಲು ಉತ್ಪಾದನೆ ಕಾರ್ಯಕ್ರಮನ್ನು  ಹಮ್ಮಿಕೊ೦ಡರು .ಆಫರೇಶನ್ ಫ್ಲಡ್'. ಅವರು ಅಳವಡಿಸಿಕೊ೦ಡ ಅತಿ ದೊಡ್ಡ ಯೋಜನೆ.  ಇವರಿಗೆ ೨೦೦೨ರಲ್ಲಿ  ಪದ್ಮಭೂಣಷ  ಪ್ರಶಸ್ತಿ ಪಡೆದಿದಾರೆ. ಇವರು ಚಳುವಳಿಯು ೧೫ ಮಿಲಿಯನ್ ಸದ್ಯಸರನ್ನು ಒಳಗೊ೦ಡಿದೆ. ಈ ಚಳುವಳಿಯು ೧೫೦,೦೦೦ಗ್ರಾಮಗಳಿಗೆ ತಲುಪಿತು.ಇವರ ಹಾಲು ಉತ್ಪಾದನೆ ಕೇ೦ದ್ರ ಭಾರತದಲ್ಲಿ ಅತಿದೊಡ್ಡ  ಹಾಲು ಉತ್ಪಾದನಾ ಕೇ೦ದ್ರವಾಗಿತ್ತು.ಇವರು ಬಡಜನರ ಆರೋಗ್ಯದ ಬಗ್ಗೆ ಹೆಚ್ಚು ಗಮನಹರಿಸುತ್ತಿದರು.ಅದರಲೂ ಮಹಿಳೇಯರಿಗೆ ಹೆಚ್ಚು ಪ್ರಾಮುಖ್ಯತೆ ಕೋಡುತ್ತಿದ್ದರು. ಇವರಿಗೆ ಅನೇಕ  ಪದ್ಮಭೂಷಣ ಅಲ್ಲದೆ ಇನ್ನು ಅನೇಕ ಪ್ರಶಸ್ತಿ ದೊರಕಿದೆ.

## ಯೋಜನೆ
ಆಫರೇಶನ್ ಫ್ಲಡ್
ಒರಿಜಿನ್ ಕೊ ಒಪ್ ರೆಟಿವ್

## ಪ್ರಶಸ್ತಿ
*ಪದ್ಮಭೂಷಣ ಪ್ರಶಸ್ತಿ

## ಉಲ್ಲೇಖಗಳು

ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಚಿತ್ರಾ ರಾಮಕೃಷ್ಣ

ಚಿತ್ರಾ ರವರು IDBI  ಮತ್ತು NSE ೧೯೮೫ ರಲ್ಲಿ SEBI ಯಲ್ಲಿ ಕಾರ್ಯನಿರ್ವಹಿಸಿದ್ದಾರೆ.                                                                                                                                        ಚಿತ್ರಾ ರಾಮಕೃಷ್ನ (ಜನನ ೧೯೬೩) ರವರು ಪ್ರಥಮ ಮಾಹಿಳಾ ಆಡಳಿತ ನಿದೇಶಕರಾಗಿ ಕಾರ್ಯನಿರ್ವಹಿಸಿದರು. ಮತ್ತು ರಾಷ್ಟ್ರೀಯ ಸರಕುವಿನಿಮಯ ಕೇಂದ್ರದಲ್ಲಿ ಮುಖ್ಯ ಕಾರ್ಯ ನಿರ್ವಹಕ ಅಧಿಕಾರಿಯಾಗಿ ಸೇವೆಸಲಿಸಿದ್ದಾರೆ ೧೯೯೦ರಲ್ಲಿ ಸ್ಥಾಪನೆಯಾಗಿ ಬಂಡವಾಳ ಮಾರುಕಟ್ಟೆಯನ್ನುನಿರ್ಮಾನ ಮಾಡಲು ಸ್ಥಾಪನೆಯಾಯಿತ್ತು. ಪ್ರಪಂಚದ ಅತ್ತೀ ದೊಡ್ಡ ಹಣದ ಮಾರುಕಟ್ಟೆಯು ವಿನಿಮಯ ಉದ್ಯಮವಾಗಿತದೆ.ವಿಶ್ವದ ಮೂರು ಅತ್ತೀ ದೊಡ್ಡ ಕಂಪೆನಿಗಳಲಿ ಒಂದು ಆದಗಿದೆ.

## ಆರಂಭದ ಜೀವನ
ಇವರು ೧೯೬೩ರಲ್ಲಿ ಜನಿಸಿದರು. ಇವರು ಚಾರ್ಟೆಡ್ ಅಕೌಟೆಂಟ ಆಗಿಕಾರ್ಯ ಪ್ರಾರಂಭಿಸಿದರು. ಅವರ ಮೋದಲ ಹಣಕಾಸುವ್ಯವಹಾರವು೧೯೮೫ರಲಿಸೇರಿಕೋಂಡಚಟುವಟಿಕೆಯು ಹಣಕಾಸು ವ್ಯವಹಾರ ವಾಣಿಜ್ಯೋದಮ ಬೆಳವಣಿಗೆ ಬ್ಯಾಂಕ್ ಓಫ಼್ ಇಂಡಿಯಾ 
ರ್ ಎಚ್ ಪಾಟೀಲ್ ರವರು ರಾಮಕೃಷ್ಣ ರವರ ಕರ್ತವ್ಯ ಮೆಚ್ಚಿ ಅವರಿಗೆ ಪ್ರೋತ್ಸಹಿಸಿದರು.ಎಸ್ ಎಸ್ ನದಕರ್ನಿ ಎನ್ ಸ್ ಇ ಗೆ ಕಳುಹಿಸಿದರು.

## ಎನ್ ಸ್ ಇ   ಜೀವನ
ಆಧುನಿ ಸರಕು ವಿನಿಮಯವನ್ನು ರಾಷ್ಟೀಯ ಬೆಲೆಯಲ್ಲಿ ಮಾಡಿದ್ದಾರೆ. ೧೯೮೦  ಸೆಕ್ರೆಟರಿ ಮತ್ತುವಿನಿಮಯ ಕಂಪನಿ ಆಫ಼್ ಇಂಡಿಯಾದ ಚಾರ್ಟ್ಟೆಟೆಂಟ್ ಅಕೌಟೆಂಟ್ ಆಗಿ ಕಾರ್ಯ ಪ್ರಾರಂಭಿಸಿ ಭಾರತದ ಚಾರ್ಟೆಟೆಂಟ್ ಅಕೌಟೆಂಟ್ ಆಗಿದ್ದರು. 
ಏಷ್ಯದ ದೇಶಗಳಾದ ಶ್ರೀಲಂಕಾದ ಕೊಲಂಬೊ ಸರಕು ವಿನಿಮಯ ಚೀನಾದ ಸರಕು ವಿನಿಮಯಗಳಲ್ಲಿ ಮೂರನೇ ಮಹಿಳೆಯಾಗಿದ್ದಾರೆ.

## ಪ್ರಶಸ್ತಿ
ವರ್ಷದ ಮಹಿಳಾ ನಾಯಕಿ ೨೦೧೩

## ಹವ್ಯಾಸ
#ಸಂಗೀತ
#ವೀಣೆ ನುಡಿಸುವುದು.

## ಉಲ್ಲೇಖಗಳು 
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ರೇನೂ ಸುಖೇಜಾ

**ರೇಣು ಸುಖೇಜಾ** (ಜನನ ೨೫ ಡಿಸೆಂಬರ್ ೧೯೫೯) ಒಬ್ಬ ಭಾರತೀಯ ಉದ್ಯಮಿ, ಸಮಾಜವಾದಿ ಮತ್ತು ಮಾಜಿ ಮಾದರಿ. ಅವರು ಫ್ಯಾಶನ್ ಮತ್ತು ಮೀಡಿಯಾ ಕನ್ಸಲ್ಟಿಂಗ್, ಆಂಥೆಮ್ ಕನ್ಸಲ್ಟಿಂಗ್ ಪ್ರೈ. ಲಿಮಿಟೆಡ್. ಫ್ಯಾಷನ್ ಉದ್ಯಮದಲ್ಲಿ ಎರಡು ದಶಕಗಳಿಗಿಂತಲೂ ಹೆಚ್ಚು ಕಾಲದ ವೃತ್ತಿಜೀವನದೊಂದಿಗೆ, ಅವರು ದಕ್ಷಿಣ ಭಾರತದಲ್ಲಿ ಫ್ಯಾಷನ್, ಮಾಧ್ಯಮ ಮತ್ತು ಶೋಬಿಜ್ ಪ್ರಪಂಚದ ಪ್ರಮುಖ ಹೆಸರುಗಳಲ್ಲಿ ಒಬ್ಬರು ಎಂದು ನಂಬಲಾಗಿದೆ.

ಭಾರತದಾದ್ಯಂತ ಮತ್ತು ಹೈದರಾಬಾದ್‌ನಲ್ಲಿ ನಡೆದ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಸೌಂದರ್ಯ ಸ್ಪರ್ಧೆಗಳ ಆಯ್ಕೆಗಳಿಗಾಗಿ ಹುಡುಗಿಯರಿಗೆ ತರಬೇತಿ ನೀಡಲು ಅವರು ಹಲವಾರು ಅಂದಗೊಳಿಸುವ ಕಾರ್ಯಾಗಾರಗಳನ್ನು ಆಯೋಜಿಸಿದ್ದಾರೆ. ಪತಿ ರಾಜ್ ಸುಖೇಜಾ ಮತ್ತು ಐಎಮ್ ಶೀ - ಮಿಸ್ ಯೂನಿವರ್ಸ್ ಇಂಡಿಯಾ ಖ್ಯಾತಿಯ ಖ್ಯಾತ ಭಾರತೀಯ ನಿರ್ವಹಣಾ ಸಲಹೆಗಾರ ನೀರಜ್ ಗಬಾ ಅವರೊಂದಿಗೆ ವಿವಿಧ ಭಾರತೀಯ ನಗರಗಳಲ್ಲಿ ಪುರುಷರು ಮತ್ತು ಮಹಿಳೆಯರಿಗಾಗಿ ಇಂತಹ ವಿವಿಧ ಅಂದಗೊಳಿಸುವ ಕಾರ್ಯಾಗಾರಗಳನ್ನು ಆಯೋಜಿಸುವಲ್ಲಿ ಕೆಲಸ ಮಾಡಿದ್ದಾರೆ. ಈ ಪ್ಯಾನ್ ಇಂಡಿಯಾ ಅಂದಗೊಳಿಸುವ ಅಲೆಯ ಮೊದಲ ನಗರ ಹೈದರಾಬಾದ್. ಈವೆಂಟ್ ಅನ್ನು ಆಂಥೆಮ್ ಕನ್ಸಲ್ಟಿಂಗ್ ಪ್ರೈ.ಲಿ.ನ ವಿಭಾಗವಾದ ಆಂಥೆಮ್ ಎಂಟರ್ಟೈನ್ಮೆಂಟ್ ನಿರ್ವಹಿಸಿದೆ. ಲಿಮಿಟೆಡ್.

## ವೈಯಕ್ತಿಕಜೀವನ
ರೇಣು ಸುಖೇಜ ಅವರು ಡಿಸೆಂಬರ್ ೨೫, ೧೯೫೯ ರಂದು ಪಶ್ಚಿಮ ಬಂಗಾಳದ ಕೋಲ್ಕತ್ತಾದಲ್ಲಿ ಜನಿಸಿದರು. ಮತ್ತು ಅದೇ ನಗರ ಕೋಲ್ಕತ್ತಾದಿಂದ ಶಾಲಾ ಶಿಕ್ಷಣವನ್ನು ಪೂರೈಸಿದರು. ಅವರು ರಾಜ್ ಸುಖೇಜಾ ಅವರನ್ನು ವಿವಾಹವಾದರು ಮತ್ತು ನಂತರ ದಕ್ಷಿಣ ಭಾರತದ ನಗರ, ಹೈದರಾಬಾದ್, ಆಂಧ್ರಪ್ರದೇಶಕ್ಕೆ ಸ್ಥಳಾಂತರಗೊಂಡರು. ಅವರಿಗೆ ರೋಹಿತ್ ಸುಖೇಜಾ ಮತ್ತು ರೆಹಾ ಸುಖೇಜಾ ಎಂಬ ಇಬ್ಬರು ಮಕ್ಕಳಿದ್ದಾರೆ. ರೆಹಾ ಸುಖೇಜಾ ಯಶಸ್ವಿ ಭಾರತೀಯ ಮಾಡೆಲ್ ಮತ್ತು ಐ ಎಎಮ್ ಶೀ - ಮಿಸ್ ಯೂನಿವರ್ಸ್ ಇಂಡಿಯಾ ೨೦೧೦ ರಲ್ಲಿ ಮೊದಲ ರನ್ನರ್ ಅಪ್ ಆಗಿದ್ದಾರೆ. ಹೈದರಾಬಾದ್‌ನಿಂದ ಲಕ್ಮೆ ಫ್ಯಾಶನ್ ವೀಕ್‌ಗೆ ಪ್ರವೇಶಿಸಿದ ಮೊದಲ ಮಾದರಿ ರೆಹಾ.

## ವೃತ್ತಿಜೀವನ
ಇವರು ಪ್ರಿಯಾಂಕ ಶಾ ಅವರ ಜೊತೆ ಸೇರಿ ಇನ್ಡೊರ್ ಫ್ಯಾಶನ್ ವೀಕನ್ನು ನಿರ್ದೇಶನ ಮಾಡಿರುತ್ತಾರೆ.ಪ್ರಸ್ತುತ ಫ್ಯಾಶನ್ ಆಂಡ್ ಮೀಡಿಯಾ ಕನ್ಸಲ್ಟಿಂಗ್ ಆಂತಮ್ ಲಿಮಿಟೆಡ್ ನ ಮುಖ್ಯ ಕಾರ್ಯನಿರ್ವಹಣ ಅಧಿಕಾರಿಯಾಗಿದ್ದಾರೆ. ಇವರು ಹಲವಾರು ರಾ‌‍ಷ್ಟ್ರೀಯ ಮತ್ತು ಅಂತಾರಾಷ್ಟ್ರೀಯ ಸೌಂದರ್ಯ ಕಾರ್ಯಗಾರಗಳನ್ನು, ಪ್ರದರ್ಶನಗಳನ್ನು ನೀಡಿರುತ್ತಾರೆ. ಜೊತೆಗೆ ಆ ಕಾರ್ಯಕ್ರಮಗಳಿಗೆ ತರಬೇತಿದಾರರನ್ನು ಹೈದರಾಬಾದಿನಲ್ಲಿ ಆಯ್ಕೆಮಾಡಿರುತ್ತಾರೆ.

## ಸಾಧನೆ
ಹಿಲಿಯೊನ್ ಫಿಟ್ನೆಸ್ ಸೆಂಟರೆ ಎಂಬಲ್ಲಿ ೧೫ಗಂಟೆಗಳಕಾಲ ನಿರಂತರವಾಗಿ ನಿರ್ದೇಶನವನ್ನು ಮಾಡಿದ್ದು, ಅದು ಲಿಮ್ಕಾ ಬುಕ್ ಆಫ್ ರೆಕಾರ್ಡ್ನಲ್ಲಿ ಬರೆಯಲ್ಪಟ್ಟಿದೆ. ೨೦೧೦ರಲ್ಲಿ ಇಪ್ಲಿಟಿಕಲ್ ಮ್ಯಾರಥಾನ್ ವಿಶ್ವದಾಖಲೆಯನ್ನು ಮಾಡಿರುತ್ತಾರೆ.  ಐ ಆಂಮ್  ಶಿ ೨೦೧೦ರ  ಜಯಶಾಲಿಯಾಗಿದ್ದಾರೆ.ಇವರು ಹೈದರಾಬಾದಿನ ಮೊದಲ ರೂಪದರ್ಶಿಯಾಗಿ, ಹೈದರಾಬಾದನಲ್ಲಿ ಲಾಕ್ಮಿ ಫ್ಯಾಶನ್ ವೀಕನ್ನು ಆಂಭಿಸಿದರು.

## ಉಲ್ಲೇಖಗಳು

ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವರ್ಗ:ಭಾರತೀಯ ಉದ್ಯಮಿಗಳು
ಲೀಲಾ ಪೂನಾವಾಲ

ಲೀಲಾ ಪೂನಾವಾಲ ಒಬ್ಬ ಭಾರತೀಯ ಉದ್ಯಮಿ ಮತ್ತು ಮಾನವತಾವಾದಿ. ಇವರು ಲೀಲಾ ಫೌಂಡೇಷನಿನ ಸ್ಥಾಪಕರು. ಮೆಕ್ಯಾನಿಕಲ್ ಇಂಜಿನಿಯರಿಂಗಿನಲ್ಲಿ ಪದವಿ ಪಡೆದ ಪ್ರಥಮ ಭಾರತೀಯ ಮಹಿಳೆ. ಅಲ್ಫಾ ಲಾವಲ್ ಕಂಪೆನಿಯ ಮುಖ್ಯ ನಿರ್ವಹಣಾಧಿಕಾರಿಯಾಗಿಯೂ ಕೆಲಸ ಮಾಡಿದ್ದಾರೆ.

## ಜನನ 
ಲೀಲಾ ಪೂನಾವಾಲ ಅಥವಾ ಲೀಲಾ ತಡನಿಯವರು ಸೆಪ್ಟಂಬರ್ ೧೬, ೧೯೪೪ ರಲ್ಲಿ ಹೈದರಾಬಾದಿನ ಸಿಂಧ್ ಪ್ರಾಂತ್ಯದಲ್ಲಿ ಜನಿಸಿದರು. ಲೀಲಾರವರು ಸಿಂಧಿ ಕುಟುಂಬದ ೫ ಜನ ಮಕ್ಕಳಲ್ಲಿ ಒಬ್ಬರಾಗಿದ್ದರು. ತಮ್ಮ ಮೂರನೆಯ ವಯಸ್ಸಿನಲ್ಲೇ ತಂದೆಯನ್ನು ಕಳೆದುಕೊಂಡರು.

## ಜೀವನ 
ಅದು ಬ್ರಿಟಿಷರು  ಭಾರತವನ್ನು ಆಳುತ್ತಿದ್ದ ಕಾಲ. ಹೈದರಾಬಾದ್ ವಿಭಜನೆನೆಯ ಸಂದರ್ಭ ಅವರ ಕುಟುಂಬ ಪುಣೆಗೆ ವಲಸೆ ಬಂದಿತು. ಲೀಲಾರವರು ಪುಣೆಯಲ್ಲಿ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಮುಗಿಸಿದ ನಂತರ ಹೈದರಾಬಾದಿನ ಸರ್ಕಾರಿ ಇಂಜಿನಿಯರಿಂಗ್ ಕಾಲೇಜು ಸೇರಿದರು. ಅಲ್ಲಿ ಮೆಕ್ಯಾನಿಕಲ್ ಇಂಜಿನಿಯರಿಂಗ್  ಅನ್ನು ಆಯ್ದುಕೊಂಡು ಪ್ರಥಮ ಶ್ರೇಣಿಯಲ್ಲಿ ಉತ್ತೀರ್ಣರಾದರು. ಆ ಮೂಲಕ ಲೀಲಾ ಮೆಕಾನಿಕಲ್ ಇಂಜಿನಿಯರಿಂಗ್ ನಲ್ಲಿ ಪದವಿ ಪಡೆದ **ಭಾರತದ ಪ್ರಥಮ ಮಹಿಳೆ** ಎಣಿಸಿದ್ದಾರೆ.
ಮುಂದೆ ರಶ್ಟನ್ ಆಂಡ್ ಹಾರ್ನ್ಸ್ ಬೈ ನಲ್ಲಿ ತಮ್ಮ ವ್ರತ್ತಿ ಜೀವನವನ್ನು ಪ್ರಾರಂಭಿಸಿದರು. ಅಲ್ಲಿ ಫಿರೋಜ್ ಪೂನಾವಾಲರ ಪರಿಚಯವಾಗುತ್ತದೆ. ಶೀಘ್ರದಲ್ಲೇ ಲೀಲಾರಿಗೆ ಫಿರೋಜ್ ಜೊತೆ ವಿವಾಹವಾಗುತ್ತದೆ. ಕಂಪೆನಿಯ ನಿಯಮದ ಪ್ರಕಾರ ಪತಿ ಪತ್ನಿ ಒಂದೇ ಕಡೆ ಕೆಲಸ ಮಾಡುವಂತಿರಲಿಲ್ಲ. ಹೀಗಾಗಿ ಲೀಲಾ ಅಲ್ಫಾ ಲಾವಲ್ ಎನ್ನುವ ಒಂದು ಅಂತರಾಷ್ಟ್ರೀಯ ಸ್ವೀಡಿಶ್ ಕಂಪೆನಿ ಸೇರಿಕೊಳ್ಳುತ್ತಾರೆ. ೨ ದಶಕಗಳ ದೀರ್ಘ ಪರಿಶ್ರಮದ ನಂತರ ಅದರ ಸಿ.ಇ.ಒ ಆಗಿ ನೇಮಕಗೊಳ್ಳುತ್ತಾರೆ. ಆ ಮೂಲಕ ಸಿ.ಇ.ಒ ಆಗಿ ಆಯ್ಕೆಗೊಂಡ **ಮೊದಲ ಮಹಿಳೆ** ಎಣಿಸಿಕೊಂಡಿದ್ದಾರೆ. ಅವರ ನಿರ್ದೇಶನದ ಅವಧಿಯಲ್ಲಿ ಅಲ್ಫಾ ಲಾವಲ್ ಕಂಪೆನಿಯ ಒಟ್ಟು ವಹಿವಾಟು ೫೦೦ ಮಿಲಿಯನ್ ನಿಂದ ೨.೫ ಬಿಲಿಯನ್ ವರೆಗೆ ಹೆಚ್ಚಿತು.
ಪ್ರಸ್ತುತ ಲೀಲಾರವರು ಪುಣೆಯಲ್ಲಿ ತಮ್ಮ ಪತಿಯೊಂದಿಗೆ ವಾಸವಾಗಿದ್ದಾರೆ.

## ಲೀಲಾ ಫೌಂಡೇಷನ್ 
೧೯೯೬ರಲ್ಲಿ ಪೂನಾವಾಲ ದಂಪತಿಗಳು ಈ ಸಂಸ್ಥೆಯನ್ನು ಪ್ರಾರಂಭಿಸಿದರು. ಹೆಣ್ಣು ಮಕ್ಕಳ ಉನ್ನತ ಶಿಕ್ಷಣವನ್ನು ಪ್ರೋತ್ಸಾಹಿಸುವುದು ಈ ಸಂಸ್ಥೆಯ ಉದ್ದೇಶವಾಗಿದೆ.ಲೀಲಾರು ತಮ್ಮ ೫೩ನೆಯ ವರ್ಷದ ಹುಟ್ಟುಹಬ್ಬಕ್ಕಾಗಿ ಉಡುಗೊರೆಯ ರೂಪದಲ್ಲಿ ಬಂದಿದ್ದ ಹಣವನ್ನು ೨೦ ಜನ ಹೆಣ್ಣು ಮಕ್ಕಳ ಉನ್ನತ ವಿಧ್ಯಾಭ್ಯಾಸಕ್ಕಾಗಿ ತೊಡಗಿಸುವ ಮೂಲಕ ಈ ಸಂಸ್ಥೆಯನ್ನು ಪ್ರಾರಂಭಿಸಿದರು. ಈ ಸಂಸ್ಥೆಯು ಪುಣೆ,ಅಮರಾವತಿ  ಮತ್ತು ವಾರ್ದಾ ಜಿಲ್ಲೆಗಳಿಂದ ವಿಧ್ಯಾರ್ಥಿನಿಯರನ್ನು ಉನ್ನತ ವಿಧ್ಯಾಭ್ಯಾಸಕ್ಕಾಗಿ ಆಯ್ದುಕೊಳ್ಳುತ್ತದೆ.

ಇದರ ೨೦ ವರ್ಷದ ಇತಿಹಾಸದಲ್ಲಿ ಈ ಸಂಸ್ಥೆ ೮೨೨೫ ವಿಧ್ಯಾರ್ಥಿನಿಯರ ಉನ್ನತ ವಿಧ್ಯಾಭ್ಯಾಸಕ್ಕೆ ನೆರವಾಗಿದೆ. ಪೂನಾವಾಲರ ಪತಿಯೂ ಅವರಿಗೆ ಈ ಸಂಸ್ಥೆಯನ್ನು ನಿರ್ವಹಿಸುವಲ್ಲಿ ನೆರವಾಗುತ್ತಿದ್ದಾರೆ.

## ಉಲ್ಲೇಖಗಳು 
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಸುಮತಿ ಮೊರಾರ್ಜಿ

## ಸುಮತಿ ಮೊರಾರ್ಜಿ 
ಭಾರತದ ಮೊದಲ ಮಹಿಳಾ ನೌಕಾನೆಲೆಯ ಮೊದಲ ಪ್ರಮುಖ ವ್ಯಕ್ತಿತ್ವವಾಗಿ ಇವರು ಸೇವೆಸಲ್ಲಿಸಿದ್ದಾರೆ. ಜಗತ್ತಿನ ಮೊದಲ **ನೌಕಾ ನಿರ್ಮಾಪಕಿಯಾಗಿ** ರೂಪುಗೊಂಡಿದ್ದಾರೆ. ಇವರಿಗೆ **ಪದ್ಮವಿಭೂಶಣ ಪ್ರಶಸ್ತಿ** ಸಂದಿದೆ. ೧೯೭೧ ರಲ್ಲಿ ನಾಗರಿಕ ಸೇವೆಯಲ್ಲಿ ಅತೀ ಹೆಚ್ಚು ನಾಗರಿಕತೆಯ ಪ್ರಶಸ್ತಿ ಪಡೆದ ಎರಡನೇ ಮಹಿಳೆ ಇವರಾಗಿದ್ದಾರೆ.
thumb|ಸುಮತಿ ಮೊರಾರ್ಜಿ
## ಜನನ 
ಇವರು ಮುಂಬೈನ ಶ್ರೀಮಂತ ಕುಟುಂಬದಲ್ಲಿ ಜನಿಸಿದರು. ಇವರ ತಂದೆ **ಮಧುರದಾಸ ಗೊಕುಲದಾಸ್**, ತಾಯಿ **ಪ್ರೆಮಬಾಯಿ**ಯವರ ಮಗಳಾಗಿ ಜನಿಸಿದ ಇವರ ಮೊದಲ ಹೆಸರು **ಜಮುನ**. ಇವರಿಗೆ ಚಿಕ್ಕ ವಯಸ್ಸಿನಲ್ಲಿ ಇರುವಾಗಲೇ ವಿವಾಹವಾಯಿತು. ಇವರ ಪತಿ **ಶಾಂತಿಕುಮರ್ ನರೊತ್ತಮ ಮೊರಾರ್ಜಿ**. ಈ ದಂಪತಿಗಳ ಮಗ **ನರೊತ್ತಮ ಮೊರಾರ್ಜಿ**. 
## ಸ್ಕಿಂಡಿಯಾ ಸ್ಟೀಮ ನ್ಯಾವಿಗೆ‍‍‍‍‌‌‌‌‌‌‌‌‍‍ಷನ್ ಕಂಪನಿ 
ಈ ಕಂಪನಿಯನ್ನು ೧೯೨೩ ರಲ್ಲಿ ಸ್ಥಾಪಿಸಿದರು ಆವಾಗ ಸುಮತಿ ಮೊರರ್ಜಿ ಅವರಿಗೆ **ಕೇವಲ ೨೦ವರ್ಷ ವಯಸ್ಸಾಗಿತ್ತು**. ಈ ಕಂಪನಿಯನ್ನು ಮೊದಲು ಸಣ್ಣ ಮಟ್ಟದಲ್ಲಿ ಪ್ರಾರಂಭಿಸಿದರು ನಂತರದ ದಿನಗಳಲ್ಲಿ ಹಂತ ಹಂತವಾಗಿ ಅಭಿವ್ರದ್ಧಿಹೊಂದತೊಡಗಿತು. ೧೯೪೬ರಲ್ಲಿ ೬೦೦೦ ಜನರು ಕೆಲಸಮಾಡುವ ತಮ್ಮದೆ ಕಂಪನಿಯ  ಮುಖ್ಯ ಕಾರ್ಯನಿರ್ದೆಶಕಿಯಾಗಿ ಕೆಲಸ ಮಾಡತೊಡಗಿದರು ಹಾಗೂ ನೌಕಾ ವ್ಯಾಪಾರದಲ್ಲಿ ತಿಳುವಳಿಕೆ ಉಳ್ಳ ಮಹಿಳ ಉದ್ಯಮಿಯಾಗಿ ರೂಪುಗೊಂಡರು.

## ಸಾಧನೆ 
* ಇವರು ಸುಮತಿ ವಿದ್ಯಾ ಕೇಂದ್ರ ಶಾಲೆಯನ್ನು ಮುಂಬೈನಲ್ಲಿ ಸ್ಥಾಪಿಸಿದರು.
* ಐ.ಎಸ್.ಕೆ.ಸಿ.ಓ.ಎನ್  ನ ಸ್ಥಾಪಕರಗಿದ್ದಾರೆ.
* ೧೯೭೦ರ ವಿಶ್ವ ನೌಕಾ ಉಪ ಅದ್ಯಕ್ಷರಾಗಿ ಲಂಡನಲ್ಲಿ ಆಯ್ಕೆಗೊಂಡಿದ್ದಾರೆ.
* ನರೊತ್ತಮ್ ಮೊರಾರ್ಜಿ ಅವರ ಕಂಪನಿಯಲ್ಲಿ ಅಧ್ಯಕ್ಷರಾಗಿದ್ದರು.

## ಉಲ್ಲೇಖಗಳು 
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ರಾವ್ ಬೈಲ್

ಪ್ರಭಾಕರ  **ರಾವ್‌ ಬೈಲ್‌** (೧೯೩೭-೨೦೧೮)   ಅಂತರರಾಷ್ಟ್ರೀಯ ಮಟ್ಟದ ಕಲಾವಿದರು.   ಸುಪ್ರಸಿದ್ಧ ವ್ಯಂಗ್ಯ ಚಿತ್ರಕಾರರು, ವಿಶಿಷ್ಟ ಡಿಸೈನರ್‌, ವಿನ್ಯಾಸಗಾರ, ಪೇಂಟರ್‌, ಮಿಮಿಕ್ರಿ ಪಟು. 
ಬೈಲಂಗಡಿ ಪ್ರಭಾಕರ್‌ ರಾವ್‌ ಇವರ ಪೂರ್ಣ ಹೆಸರು.

## ಬದುಕು 
ರಾವ್‌ ಬೈಲ್‌ಹುಟ್ಟಿದ್ದು ಕಾಸರಗೋಡಿನಲ್ಲಿ. ಓದಿದ್ದು ಕುಂದಾಪುರ, ಉಡುಪಿ ಹಾಗೂ ಬೆಂಗಳೂರಿನಲ್ಲಿ.  ಮುಂಬೈಯ ಜೆ.ಜೆ. ಸ್ಕೂಲ್‌ನಲ್ಲಿ ಕಲಾ ಶಿಕ್ಷಣ ಪಡೆದರು.   ಉದ್ಯೋಗ ಮುಂಬೈಯಲ್ಲಿ. ಹೆಂಡತಿಯ ಊರು ಧಾರವಾಡ. ನಿವೃತ್ತಿ ಬದುಕು ಬೆಂಗಳೂರಿನಲ್ಲಿ. 
ಇವರು ಹೃದಯಾಘಾತದಿಂದ ೨೦೧೮ರ ಎಪ್ರಿಲ್ ೪ರಂದು ತಮ್ಮ ೮೧ ನೇ ವಯಸ್ಸಿನಲ್ಲಿ ನಿಧನರಾದರು.

## ಸಾಧನೆ
ಇವರ ಚಿತ್ರವು ಅಬು ಅಬ್ರಹಾಂ ಸಂಗ್ರಹಿಸಿದ ‘ದಿ ಪೆಂಗ್ವಿನ್‌ ಬುಕ್‌ ಆಫ್‌ ಇಂಡಿಯನ್‌ ಕಾರ್ಟೂನ್ಸ್‌’ನಲ್ಲಿ ಸ್ಥಾನ ಗಳಿಸಿಕೊಂಡಿತ್ತು. ಇವರ ಏಕ ವ್ಯಕ್ತಿ ಪ್ರದರ್ಶನ ಗ್ರೀಸ್‌, ಸ್ವಿಟ್ಜರ್ಲೆಂಡ್‌ ಹಾಗೂ ಕೆನಡಾದಲ್ಲಿ ಜರುಗಿತ್ತು. ಜಯಂತ್‌ ಕಾಯ್ಕಿಣಿ ಅವರು ಹೇಳುವ ಪ್ರಕಾರ ಪಂಚ್‌ ಹಾಗೂ ನ್ಯೂಯಾರ್ಕ್‌ ಪತ್ರಿಕೆಯ ಸಂಪಾದಕರೂ ಅವರ ರೇಖಾ ವೈಶಿಷ್ಟ್ಯವನ್ನು ಮೆಚ್ಚಿಕೊಂಡಿದ್ದಾರೆ.

## ಉಲ್ಲೇಖಗಳು 
ವರ್ಗ:ವ್ಯಂಗ್ಯಚಿತ್ರಕಾರರು
ಶಾಂತಿ ಸ್ವರೂಪ್ ಭಟ್ನಾಗರ್

ಸರ್ ಶಾಂತಿ ಸ್ವರೂಪ್ ಭಟ್ನಾಗರ್ ಇವರು ೨೧ ಫೆಬ್ರವರಿ ೧೮೯೪ ಜನಿಸಿದರು. ಒಬ್ಬ ಪ್ರಸಿದ್ದ ಭಾರತೀಯ ವಿಜ್ಞಾನಿ. ಇವರು ೧೯ವರ್ಷಗಳ ಕಾಲ ರಸಾಯನ ಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು. ಅವರು ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್ನನ ಮೊದಲ ನಿರ್ದೇಶಕ-ಜನರಲ್ ಆಗಿದ್ದರು,ಮತ್ತು ಅವರು "ಸಂಶೋಧನಾ ಪ್ರಯೋಗಾಲಯಗಳ ಪಿತಾಮಹ" ಎಂಬ ಗೌರವಕ್ಕೆ ಪಾತ್ರರಾದರು.ಹಾಗು ವಿಶ್ವವಿದ್ಯಾಲಯ ಅನುದಾನಗಳ ಆಯೋಗದ
ಮೊದಲ ಅಧ್ಯಕ್ಷರಾಗಿದ್ದರು.ಅವರ ಹೆಸರನ್ನು ಮತ್ತು ಸಾಧನೆಗಳನ್ನು ಗೌರವಿಸಲು ಸಿಎಸ್ಐಆರ್ ೧೯೫೮ ರಲ್ಲಿ ವಿಜ್ನಾನ ಮತ್ತು ತಂತ್ರಜ್ನಾನಕ್ಕೆ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿಯನ್ನು ಸ್ಥಾಪಿಸಿತು. ವಿಜ್ಞಾನದ ವಿವಿಧ ಶಾಖೆಗಳಲ್ಲಿ ಮಹತ್ವದ ಕೊಡುಗೆಗಳನ್ನು ನೀಡಿದ ಅತ್ಯುತ್ತಮ ವಿಜ್ಞಾನಿಗಳಿಗೆ ಇದು ಈ ಪ್ರಶಸ್ತಿಯನ್ನು ನೀಡಲಾಗುತ್ತಿದ್ದೆ.ಅವರಿಗೆ ಪದ್ಮಭೂಷಣ ಪ್ರಶಸ್ತಿ ನೀಡಿಗೌರವಿಸಲಾಗಿದೆ.

=ಆರಂಭಿಕ ಜೀವನ=
ಭಟ್ನಾಗರ್ ಬ್ರಿಟಿಷ್ ಇಂಡಿಯಾದ ಪಂಜಾಬ್ ಪ್ರಾಂತ್ಯದಲ್ಲಿ ಹಿಂದೂ ಕಾಯಸ್ಥ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ, ಪರಮೇಶ್ವರಿ ಸಹಾ ಭಟ್ನಾಗರ್ ಅವರು ಎಂಟು ತಿಂಗಳ ವಯಸ್ಸಿನಲ್ಲಿಯೇ ಮರಣಹೊಂದಿದರು ಮತ್ತು ಅವರ ಬಾಲ್ಯವನ್ನು ಅವರ ತಾಯಿಯ ಅಜ್ಜನ ಜೊತೆ ಕಳೆದರು. ಅವರು ವಿಜ್ಞಾನ ಮತ್ತು ಇಂಜಿನಿಯರಿಂಗ್ಗೆ ಇಷ್ಟಪಡುತ್ತಿದ್ದರು. ಅವರು ಯಾಂತ್ರಿಕ ಆಟಿಕೆಗಳು,ಎಲೆಕ್ಟ್ರಾನಿಕ್ ಬ್ಯಾಟರಿಗಳು, ಸ್ಟ್ರಿಂಗ್ ಟೆಲಿಫೋನ್ಗಳನ್ನು ನಿರ್ಮಿಸಿದರು. ಅವರ ತಾಯಿಯ ಕುಟುಂಬದಿಂದ ಅವರು ಕವಿತೆಯನ್ನು ಉಡುಗೊರೆಯಾಗಿ ಪಡೆದಿದ್ದಾರೆ. ಸಿಕಂದ್ರಾಬಾದ್ ನಲ್ಲಿ ಪ್ರಾಥಮಿಕ ಶಿಕ್ಷಣವನ್ನು ಅಧ್ಯಯನ ಮಾಡಿದರು.ಅಲ್ಲಿ ಅವರು ಸರಸ್ವತಿ ಹಂತದ ಸೊಸೈಟಿಯ ಸಕ್ರಿಯ ಸದಸ್ಯರಾದರು. ಭಟ್ನಾಗರ್ ನಟನಾಗಿ ಉತ್ತಮ ಖ್ಯಾತಿ ಗಳಿಸಿದರು. ಅವರು ಕರಮಾಟಿ ಎಂಬ ಉರ್ದು ಏಕ-ನಾಟಕ ನಾಟಕವನ್ನು ಬರೆದರು, ಇಂಗ್ಲಿಷ್ ಅನುವಾದಕ್ಕಾಗಿ ಅವರಿಗೆ ೧೯೨೧ರ ಅತ್ಯುತ್ತಮ ನಾಟಕಕ್ಕಾಗಿ ಸರಸ್ವತಿ ಸ್ಟೇಜ್ ಸೊಸೈಟಿ ಪ್ರಶಸ್ತಿ ಮತ್ತು ಪದಕವನ್ನು ಗಳಿಸಿತು. ೧೯೧೩ ರಲ್ಲಿ ಪಂಜಾಬ್ ವಿಶ್ವವಿದ್ಯಾನಿಲಯದ ಮಧ್ಯಂತರ ಪರೀಕ್ಷೆಯನ್ನು ಭಟ್ನಾಗರ್ ಜಾರಿಗೆ ತಂದರು.ನಂತರ ಕ್ರಿಶ್ಚಿಯನ್ ಕಾಲೇಜ್ ಗೆಸೇರಿದರು, ಅಲ್ಲಿ ಅವರು ೧೯೬೧ ರಲ್ಲಿ ಭೌತಶಾಸ್ತ್ರದಲ್ಲಿ ಬಿಎಸ್ಸಿ ತರಭೇತಿ ಪಡೆದರು, ಮತ್ತು೧೯೧೯ ರಲ್ಲಿ ರಸಾಯನಶಾಸ್ತ್ರದಲ್ಲಿ ಎಮ್ಎಸ್ಸಿ ತರಭೇತಿ ಪಡೆದರು.

=ಶಿಕ್ಷಣ ಮತ್ತು ಆರಂಭಿಕ ಸಂಶೋಧನೆ=
ಭಟ್ನಾಗರ್ ಗೆ ವಿದೇಶದಲ್ಲಿ ಅಧ್ಯಯನ ಮಾಡಲು ಡಯಲ್ ಸಿಂಗ್ ಕಾಲೇಜ್ ಸಂಘದಿಂದ ವಿದ್ಯಾರ್ಥಿವೇತನವನ್ನು ನೀಡಲಾಯಿತು, ನಂತರ ಅವರು ಇಂಗ್ಲೆಂಡ್ ಮೂಲಕ ಅಮೇರಿಕಕ್ಕೆ ತೆರಳಿದರು. ಅವರನ್ನು ಮೊದಲನೆಯ ಜಾಗತಿಕ ಯುದ್ಧದ ಕಾರಣದಿಂದ ದ್ವಂಸಮಾಡಲಾಯಿತು. ಕೇಂದ್ರ ಇಂಧನ ಸಂಸ್ಥೆ ಸೇರಿದಂತೆ ೧೨ ರಾಷ್ಟ್ರೀಯ ಪ್ರಯೋಗಾಲಯಗಳನ್ನು ಸ್ಥಾಪಿಸಿದರು.

=ಉಲ್ಲೇಖಗಳು=

ವರ್ಗ:ವಿಜ್ಞಾನಿಗಳು
ಇಕ್ಕುಳ

thumb

**ಇಕ್ಕುಳ** ಎಂದರೆ ವಸ್ತುಗಳನ್ನು ನೇರವಾಗಿ ಕೈಗಳಿಂದ ಹಿಡಿಯುವುದರ ಬದಲಾಗಿ ಬಿಗಿಯಾಗಿ ಹಿಡಿಯಲು ಮತ್ತು ಎತ್ತಲು ಬಳಸಲಾದ ಒಂದು ಪ್ರಕಾರದ ಉಪಕರಣ. ನಿರ್ದಿಷ್ಟ ಬಳಕೆಗೆ ಅಳವಡಿಸಿಕೊಳ್ಳಲಾದ ಇಕ್ಕುಳಗಳ ಅನೇಕ ರೂಪಗಳಿವೆ. ಕೆಲವು ಕೇವಲ ದೊಡ್ಡ ಚಿಮುಟಗಳು ಅಥವಾ ನಿಪರ್‌ಗಳಾಗಿರುತ್ತವೆ, ಆದರೆ ಬಹುತೇಕ ಇಕ್ಕುಳಗಳು ಈ ಕೆಲವು ವರ್ಗಗಳಲ್ಲಿ ವರ್ಗೀಕರಿಸಲ್ಪಡುತ್ತವೆ:

# ದೊಡ್ಡ ತೋಳುಗಳಿರುವ ಮತ್ತು ಸಣ್ಣ ಚಪ್ಪಟೆ ವೃತ್ತಾಕಾರದ ಕೊನೆಯಲ್ಲಿ ಅಂತ್ಯಗೊಳ್ಳುವ ಇಕ್ಕುಳಗಳು. ಇವು ಕೈಹಿಡಿಗೆ ಹತ್ತಿರವಿರುವ ಸಂಧಿಯಲ್ಲಿ ಅಚ್ಚುಗೂಟವನ್ನು ಹೊಂದಿರುತ್ತವೆ. ಇವನ್ನು ನಾಜೂಕಾದ ವಸ್ತುಗಳನ್ನು ಹಿಡಿಯಲು ಬಳಸಲಾಗುತ್ತದೆ. ಬೆರಳುಗಳನ್ನು ಸುಟ್ಟುಕೊಳ್ಳದೆ ಅಥವಾ ಕೊಳೆ ಮಾಡಿಕೊಳ್ಳದೆ ಕಲ್ಲಿದ್ದಲಿನ ತುಂಡುಗಳನ್ನು ಎತ್ತಿ ಬೆಂಕಿಯ ಮೇಲೆ ಇಡಲು ಬಳಸಲಾದ ಸಾಮಾನ್ಯ ಬೆಂಕಿ ಇಕ್ಕುಳಗಳು ಈ ಪ್ರಕಾರದ್ದಾಗಿವೆ. ಜಾಲರದ ಮೇಲೆ ಬೇಯಿಸಲು ಬಳಸಲಾದ ಇಕ್ಕುಳಗಳು, ಸ್ಯಾಲಡ್ ಅಥವಾ ಸ್ಪೆಗೆಟಿಯನ್ನು ಬಡಿಸಲು ಬಳಸಲಾದ ಇಕ್ಕುಳಗಳು ಇದೇ ಪ್ರಕಾರದ ಅಡಿಗೆಮನೆಯ ಪಾತ್ರೆಪರಡಿಯಾಗಿದೆ. ಇವು ನಾಜೂಕು ನಿಖರತೆಯಿಂದ ಆಹಾರವನ್ನು ಚಲಿಸುವ, ತಿರುಗಿಸುವ, ಅಥವಾ ಒಂದೇ ಹಿಡಿತದಲ್ಲಿ ಒಂದು ಪೂರ್ಣ ಒಬ್ಬೆಯನ್ನು ಪಡೆಯುವ ರೀತಿಯನ್ನು ಒದಗಿಸುತ್ತವೆ.
# ಲಂಘಕದಿಂದ ಶಿರದಲ್ಲಿ ಜಂಟಿ ಹಾಕಲಾದ ಒಂದು ಅಥವಾ ಎರಡು ಪಟ್ಟಿಗಳ ಸುತ್ತ ಬಗ್ಗಿಸಲಾದ ಲೋಹದ ಒಂದೇ ಪಟ್ಟಿಯನ್ನು ಹೊಂದಿರುವ ಇಕ್ಕುಳಗಳು, ಉದಾಹರಣೆಗೆ ಸಕ್ಕರೆ ಇಕ್ಕುಳ (ಸಾಮಾನ್ಯವಾಗಿ ತುಂಡು ಸಕ್ಕರೆಯನ್ನು ಬಡಿಸಲು ಪಂಜ ಅಥವಾ ಚಮಚ ಆಕಾರದ ಕೊನೆಗಳಿರುವ ಬೆಳ್ಳಿ ಇಕ್ಕುಳ), ಶತಾವರಿ ಇಕ್ಕುಳ, ಇತ್ಯಾದಿ.
# ಅಚ್ಚುಗೂಟ ಅಥವಾ ಸಂಧಿಯನ್ನು ಹಿಡಿಯುವ ಕೊನೆಗಳ ಹತ್ತಿರ ಇರಿಸಿರುವ ಇಕ್ಕುಳಗಳು. ಇವನ್ನು ಗಟ್ಟಿ ಮತ್ತು ಭಾರದ ವಸ್ತುಗಳನ್ನು ಹಿಡಿಯಲು ಬಳಸಲಾಗುತ್ತದೆ. ಬೈರಿಗೆಯವನ ದುಂಡು ಇಕ್ಕುಳ, ಕಮ್ಮಾರನ ಇಕ್ಕುಳ ಅಥವಾ ಮೂಸೆ ಇಕ್ಕುಳಗಳು ಈ ಬಗೆಯದ್ದಾಗಿರುತ್ತವೆ.

ವರ್ಗ:ಅಡಿಗೆಯ ಪಾತ್ರೆಪರಡಿ
೨೦೧೮ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತ

೨೦೧೮ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತ

ವರ್ಗ:ಕ್ರೀಡಾಕೂಟಗಳು
ಟಿ. ಎಸ್. ರಂಗಾ

right|thumb
**ಟಿ.ಎಸ್‌. ರಂಗಾ** ಅವರು ಕನ್ನಡದ ಹಿರಿಯ ರಂಗಕರ್ಮಿ ಹಾಗೂ ಸಿನೆಮಾ ನಿರ್ದೇಶಕ. ಪ್ರಸಿದ್ಧ ರಂಗಕರ್ಮಿ ಬಿ.ವಿ.ಕಾರಂತರ ಸಹವರ್ತಿಯಾಗಿ ಇವರು ರಂಗಭೂಮಿಯಲ್ಲಿ ಕೆಲಸ ಮಾಡಿದ್ದಾರೆ. ಹಲವು ಪ್ರಸಿದ್ಧ ನಾಟಕಗಳಲ್ಲಿ ಅಭಿನಯಿಸಿದ್ದಾರೆ. **ಪ್ರಯೋಗ** ಎಂಬ ತಮ್ಮದೇ ತಂಡ ಕಟ್ಟಿಕೊಂಡು ಹಲವು ನಾಟಕಗಳನ್ನೂ ಆಡಿದ್ದಾರೆ. ಕೆಲವು ಕನ್ನಡ ಸಿನೆಮಾಗಳನ್ನು ಹಾಗೂ ಹಿಂದಿ ಚಲನಚಿತ್ರವನ್ನು ನಿರ್ದೇಶಿಸಿದ್ದಾರೆ. ಟಿ.ಎಸ್. ನಾಗಾಭರಣರೊಡಗೂಡಿ ರಚಿಸಿದ 'ಗ್ರಹಣ’ ಸಿನಿಮಾದ ಚಿತ್ರಕಥೆಗಾಗಿ ರಾಷ್ಟ್ರ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಇದಲ್ಲದೇ ಅನೇಕ ಸಾಕ್ಷ್ಯಚಿತ್ರಗಳ ನಿರ್ಮಾಣ ಹಾಗೂ ನಿರ್ದೇಶನ ಮಾಡಿದ್ದಾರೆ.

## ಜನನ, ಜೀವನ
ರಂಗಾ ಅವರು ೧೯೪೯ರಲ್ಲಿ ಹುಟ್ಟಿದರು. ಅವರು ರಾಜಕಾರಣದಲ್ಲಿ ಹಾಗೂ ಸಮಾಜಸೇವೆಯಲ್ಲಿ ಹೆಸರು ಮಾಡಿದ್ದ ಗಾಂಧಿವಾದಿ ಟಿ.ಎಸ್‌.ಶಾಮಣ್ಣನವರ ಪುತ್ರ. ಆದರೆ ಅವರ ಒಲವು ರಾಜಕೀಯದೆಡೆಗೆ ಇರಲಿಲ್ಲ. ರಂಗಭೂಮಿಯೇ ಆಪ್ತವಾಗಿದ್ದ ಅವರು ಧಾರವಾಡ ಮತ್ತು ವಿಜಯಪುರಗಳೊಂದಿಗೆ ನಿಕಟ ಸಂಪರ್ಕ ಹೊಂದಿದ್ದರು. ಅವರು ನಿರ್ದೇಶಿಸಿದ 'ಸಾವಿತ್ರಿ' ಚಿತ್ರದ ನಾಯಕಿ ಅಶ್ವಿನಿಯವರನ್ನು ಅವರು ಮದುವೆಯಾದರು. ಅವರ ಮಗಳ ಹೆಸರು ತನ್ವಿ. ಬೆಂಗಳೂರಿನ ನರಸಿಂಹರಾಜ ಕಾಲೋನಿಯಲ್ಲಿದ್ದ ಅವರ ಕಛೇರಿಯ ಹೆಸರು 'ಕೃತಿ'.

## ರಂಗಭೂಮಿ ಹಾಗೂ ಸಿನೆಮಾ ಜೀವನದ ಕೆಲವು ಸಂಗತಿಗಳು
*ಕಾರ್ನಾಡರ 'ಹಯವದನ' ನಾಟಕದಲ್ಲಿ 'ಕಪಿಲ'ನ ಪಾತ್ರ ನಿರ್ವಹಿಸುತ್ತಿದ್ದರು.
*1970 ರ ದಶಕದಲ್ಲಿ ಬಿ.ವಿ.ಕಾರಂತರು ಬೆಂಗಳೂರು ನಗರದಲ್ಲಿ ಕಟ್ಟಿದ 'ಬೆನಕ' ನಾಟಕ ತಂಡದ ಸದಸ್ಯರಾಗಿದ್ದರು. 
*ನಾಗಾಭರಣ ನಿರ್ದೇಶನದ 'ಗ್ರಹಣ' ಸಿನೆಮಾಗೆ ಚಿತ್ರಕತೆ ಬರೆದರು.
*ಆಲನಹಳ್ಳಿಯವರ 'ಗೀಜಗನ ಗೂಡು' ಕತೆಗೆ ಚಿತ್ರಕತೆ, ಸಂಭಾಷಣೆ ಬರೆದು ನಿರ್ದೇಶಿಸಿದರು. ಇದು ಇವರ ಚೊಚ್ಚಲು ನಿರ್ದೇಶನದ ಸಿನಿಮಾ 'ತುಕ್ರನ ಕತೆ' ಎಂಬ ಸಿನೆಮಾ ಮಾಡಿದರು.
*ಬೆಳಗಾವಿ ಜಿಲ್ಲೆಯ ಲೇಖಕ ರಂ.ಶಾ. ಲೋಕಾಪುರರ 'ಸಾವಿತ್ರಿ' ಕಾದಂಬರಿಯನ್ನು ನಿರ್ದೇಶಿಸಿ ಬೆಳ್ಳಿತೆರೆಗೆ ತಂದರು. 1975-76ರಲ್ಲಿ ಮಾಡಿದ ಈ ಚಿತ್ರಕ್ಕಾಗಿ ಬೆಳಗಾವಿಯ ಸುತ್ತಮುತ್ತಲ ಸ್ಥಳಗಳಲ್ಲಿ ಚಿತ್ರೀಕರಣ ಮಾಡಲಾಗಿತ್ತು.
*ದೇವದಾಸಿ ಪದ್ದತಿಯ ನಿರ್ಮೂಲನೆ ಕುರಿತಂತೆ 'ಗಿದ್' ಎಂಬ ಹಿಂದಿ ಚಿತ್ರವನ್ನು ನಿರ್ದೆಶಿಸಿದರು. ಸ್ಮಿತಾ ಪಾಟೀಲ್, ಓಂಪುರಿ, ನಾನಾ ಪಾಟೇಕರ್, ನಾಸಿರುದ್ದೀನ್ ಶಾ, ಕೆ. ಕೆ. ರೈನಾ, ವಿಜಯ ಕಶ್ಯಪ್ ಮುಂತಾದ ಕಲಾವಿದರು ಇದರಲ್ಲಿ ಅಭಿನಯಿಸಿದ್ದರು. 1988 ರಲ್ಲಿ 'ಉದ್ಭವ್' ಎಂಬ ಮತ್ತೊಂದು ಹಿಂದಿ ಚಿತ್ರವನ್ನೂ ನಿರ್ದೇಶಿಸಿದ್ದರು.
*ದೂರದರ್ಶನಕ್ಕಾಗಿ 'ಮೌನಕ್ರಾಂತಿ' ಎಂಬ ಧಾರಾವಾಹಿ ನಿರ್ಮಿಸಿದರು.
*ಕೇಂದ್ರ ಹಾಗೂ ರಾಜ್ಯ ವಾರ್ತಾ ಇಲಾಖೆಗಳಿಗೆ ಸಾಕ್ಷ್ಯಚಿತ್ರಗಳನ್ನು ತಯಾರಿಸಿದರು.==
* 2008-ಆತ್ಮೀಯ [ಗೀತಸಾಹಿತ್ಯ ರಚನೆ] 
* 1981-ಗ್ರಹಣ [ಚಿತ್ರಕತೆ] 
* 1980-ಸಾವಿತ್ರಿ [ನಿರ್ಮಾಣ, ನಿರ್ದೇಶನ, ಚಿತ್ರಕತೆ, ಸಂಭಾಷಣೆ]  
* 1979-ನಾಳೆಗಳನ್ನು ಮಾಡುವವರು [ನಟನೆ] 
* 1978-ಗೀಜಗನ ಗೂಡು[ನಿರ್ದೇಶನ, ಚಿತ್ರಕತೆ, ಸಂಭಾಷಣೆ] 
* 1975-ಚೋಮನ ದುಡಿ [ಕಂಠದಾನ ಹಾಗೂ ಪ್ರೊಡಕ್ಷನ್ ಮ್ಯಾನೇಜರ್]

## ಪ್ರಶಸ್ತಿ, ಗೌರವಗಳು
*'ಗ್ರಹಣ’ ಸಿನಿಮಾದ ಚಿತ್ರಕಥೆಗಾಗಿ ರಾಷ್ಟ್ರ ಪ್ರಶಸ್ತಿ.
*'ಗಿದ್' ಚಿತ್ರಕ್ಕಾಗಿ ಜ್ಯೂರಿಗಳ ವಿಶೇಷ ರಾಷ್ಟ್ರಪ್ರಶಸ್ತಿ - 1984
*'ಸಾವಿತ್ರಿ' ಕಾದಂಬರಿಯನ್ನು ಬೆಳ್ಳಿತೆರೆಗೆ ತಂದಿದ್ದಕ್ಕಾಗಿ ರಾಜ್ಯ ಪ್ರಶಸ್ತಿ.
 
## ನಿಧನ
೧೮ ಏಪ್ರಿಲ್ ೨೦೧೮ರಂದು ಭಾನುವಾರ ಹೃದಯಾಘಾತದಿಂದ ನಿಧನರಾದರು. ಅವರಿಗೆ ೬೯ ವರ್ಷ ವಯಸ್ಸಾಗಿತ್ತು. ಮಧುಮೇಹದಿಂದ ಬಳಲುತ್ತಿದ್ದ ಅವರು, ಕೆಲವು ಕಾಲದಿಂದ ತೀವ್ರ ಅನಾರೋಗ್ಯಕ್ಕೆ ಒಳಗಾಗಿದ್ದರು.

## ಬಾಹ್ಯ ಕೊಂಡಿಗಳು 
*[ಐ ಎಮ್ ಡಿ ಬಿ(https://kn.wikipedia.org/wiki/%E0%B2%90_%E0%B2%8E%E0%B2%AE%E0%B3%8D_%E0%B2%A1%E0%B2%BF_%E0%B2%AC%E0%B2%BF)ಯಲ್ಲಿ ಟಿ. ಎಸ್. ರಂಗಾ ಪುಟ] 
*ಕನ್ನಡದ ಚಿತ್ರರಂಗದ ಅನನ್ಯ ಪ್ರತಿಭೆ ಟಿ.ಎಸ್.ರಂಗಾ ಇನ್ನಿಲ್ಲ:ಭೂಮಿಗೀತ-ಜಗದೀಶಕೊಪ್ಪ
*ಸಾಮರ್ಥ್ಯವಿದ್ದರೂ ನೇಪಥ್ಯದಲ್ಲೇ ಉಳಿದ ಚಿತ್ರನಿರ್ದೇಶಕ ಟಿ ಎಸ್ ರಂಗ:  thestate.news, ಲೇ:ಪುಟ್ಟಸ್ವಾಮಿ

## ಉಲ್ಲೇಖಗಳು 
ವರ್ಗ:ನಿರ್ದೇಶಕರು
ವರ್ಗ:ರಂಗಭೂಮಿ ಕಲಾವಿದರು
ವರ್ಗ:ಚಿತ್ರಕಥೆ ಲೇಖಕ
ವರ್ಗ:೨೦೧೮ ನಿಧನ
ವರ್ಗ:೧೯೪೯ ಜನನ
ಗುರುರಾಜ ಬೆಣಕಲ್

**ಗುರುರಾಜ ಬೆಣಕಲ್** (೦೭ ಮಾರ್ಚ್ ೧೯೪೭ - ೦೯ ಏಪ್ರಿಲ್ ೨೦೧೮) ಅವರು ಕನ್ನಡದ ಒಬ್ಬರು ಲೇಖಕರು. ಮಕ್ಕಳ ಸಾಹಿತ್ಯ ರಚನೆಯಲ್ಲಿ ತೊಡಗಿಸಿಕೊಂಡಿದ್ದರು.

## ಜೀವನ
ಅವರು ಬಾಗಲಕೋಟೆಯಲ್ಲಿ ಹುಟ್ಟಿದರು.

## ಸಾಹಿತ್ಯ ಕೃಷಿ
ಐದು ದಶಕಗಳಿಂದ ಮಕ್ಕಳ ಸಾಹಿತ್ಯ ರಚನೆಯಲ್ಲಿ ತೊಡಗಿಸಿಕೊಂಡಿದ್ದರು. ೪೦ಕ್ಕೂ ಹೆಚ್ಚು ಕೃತಿಗಳನ್ನು ಪ್ರಕಟಿಸಿದ್ದರು. ಕವನ, ಕತೆ, ರೋಚಕ ಪ್ರಸಂಗಗಳು, ಒಗಟುಗಳು ಹೀಗೆ ಹಲವು ರೀತಿಯ ಮಕ್ಕಳ ಸಾಹಿತ್ಯವನ್ನು ಅವರು ರಚಿಸಿದ್ದಾರೆ. ಇವರ ಅನೇಕ ಕತೆ, ಕವನಗಳು ಕನ್ನಡ ಪತ್ರಿಕೆಗಳಲ್ಲಿ ೭೦ರ ದಶಕದಿಂದಲೇ ಪ್ರಕಟವಾಗಿವೆ. ಅವರ ’ಅನ್ನ ಜೇನು’ ಕೃತಿಗೆ ರಾಷ್ಟ್ರಕವಿ ಕುವೆಂಪು ಪುರಸ್ಕಾರ ಹಾಗೂ ಹುಬ್ಬಳ್ಳಿಯ ಮೂರು ಸಾವಿರ ಮಠದ ಗ್ರಂಥ ಪುರಸ್ಕಾರ ಲಭಿಸಿತ್ತು. ಇವರ ಬಹುತೇಕ ಕೃತಿಗಳು ಸಪ್ನಾ ಬುಕ್ ಹೌಸ್ ಮತ್ತು ಸಾಹಿತ್ಯ ಪ್ರಕಾಶನದಿಂದ ಪ್ರಕಾಶನಗೊಂಡಿವೆ.

### ಮಕ್ಕಳ ಕತೆಗಳು
* ಕತೆ ಹೇಳುವೆ (ಮಕ್ಕಳ ಕಥಾಸಂಕಲನ)
* ಅಪೂರ್ವ ದಾನ
* ಒಂದೂರಲ್ಲಿ.... (ಮಕ್ಕಳ ಕತೆಗಳು)
* ಬುದ್ಧಿವಂತ ಶಿಷ್ಯರು
* ಹನಿ ಹನಿ ಮಿನಿ ಮಿನಿ ಕತೆಗಳು
* ಕತೆಗಳೋ ಕತೆಗಳು
* ಕಥಾ ಪ್ರಸಂಗ:೫೪ ಚಿಣ್ಣರ ಮಳೆ
* ಚೂರು ಕತೆ ಜೋರು ಕತೆ
* ಏನ್ ಕತೆ ಏನ್ ಕತೆ
* ಗಿಣಿರಾಮ
* ಕರಡೀ ಮದುವೆ
### ಮಕ್ಕಳ ಕವಿತೆಗಳು
* ಗಣಪ ಟೊಣಪ ಮತ್ತು ಮಕ್ಕಳ ಇತರ ಕವಿತೆಗಳು
* ಹಾಡು ಹಕ್ಕಿ ಓಡಿ ಬಾರೆ 
* ಮಂಗನ ಮದುವೆ ಮತ್ತು ಮಕ್ಕಳ ಇತರ ಕವನಗಳು
* ಹೂವೇ ಹೂವೇ 
* ಚೆಲುವ ಚಂದಿರ
* ಮಂದಹಾಸ
* ಸಂತಸ ನೀಡುವ ಹೂಗಳು
* ಅಮ್ಮನು ಊರಿಗೆ ಹೋದರೆ
* ಅನ್ನ ಜೇನು

### ಇತರ
* ರೋಚಕ ಒಗಟುಗಳು ಮತ್ತು ಪದ್ಯಗಳಲ್ಲಿ ಕ್ವಿಜ್
* ಒಗಟ ಬಿಡಿಸೊ ಜಾಣ ಎನಿಸೊ
* ಪ್ರೇರಕ ಪ್ರಸಂಗಗಳು - ಬಾಳದಾರಿಯ ದೀಪಗಳು
* ಓದಿವನಿಂದು ಪ್ರೇರಣೆಗೆಂದು

## ಪ್ರಶಸ್ತಿ, ಪುರಸ್ಕಾರಗಳು
*ರಾಷ್ಟ್ರಕವಿ ಕುವೆಂಪು ಪುರಸ್ಕಾರ 
*ಹುಬ್ಬಳ್ಳಿಯ ಮೂರು ಸಾವಿರ ಮಠದ ಗ್ರಂಥ ಪುರಸ್ಕಾರ

## ನಿಧನ
೦೯ ಏಪ್ರಿಲ್ ೨೦೧೮ ರಂದು ಬೆಂಗಳೂರಿನಲ್ಲಿ ನಿಧನರಾದರು. ೭೧ ವರ್ಷ ವಯಸ್ಸಾಗಿತ್ತು. ಪತ್ನಿ ಹಾಗೂ ಇಬ್ಬರು ಪುತ್ರರನ್ನು ಅಗಲಿದ್ದಾರೆ.

## ಉಲ್ಲೇಖಗಳು
## ಹೊರಕೊಂಡಿಗಳು
* ಮಕ್ಕಳ ಸಾಹಿತ್ಯ ಕೃಷಿಕ – ಶ್ರೀ ಗುರುರಾಜ ಬೆಣಕಲ್, ಅನಂತ ರಮೇಶ, ಸುರಹೊನ್ನೆ

ವರ್ಗ:ಲೇಖಕರು
ವರ್ಗ:ಕನ್ನಡ ಸಾಹಿತಿಗಳು
ಭಾರತೀಯ ಮಹಿಳಾ ಬ್ಯಾಂಕ್

ಇದೊಂದು ಮಹಿಳಾ ಆರ್ಥಿಕಸೇವಾ ಬ್ಯಾಂಕ್ ಆಗಿದ್ದು,  ನವೆಂಬರ್ ೧೯, ೨೦೧೩ ರಂದು ಮಾಜಿ ಪ್ರಧಾನಿಯಾಗಿದ್ದ ಮನಮೋಹನ್ ಸಿಂಗ್ ರವರಿಂದ ಉದ್ಗಾಟನೆಗೊಂಡಿತು. ಈ ಬ್ಯಾಂಕಿಗೆ ಎಲ್ಲರೂ ಹಣವನ್ನು ಠೇವಣಿಮಾಡಬಹುದು, ಆದರೆ ಸಾಲವನ್ನು ಮಹಿಳೆಯರಿಗೆ ಮಾತ್ರ ನೀಡಲಾಗುತ್ತದೆ. ಈ ಬ್ಯಾಂಕು ೨೦೧೭ನೇ ಎಪ್ರಿಲ್ ೦೧ ರಂದು ಎಸ್ ಬಿ ಐ ನೊಂದಿಗೆ ಮೀಲಿನಗೊಂಡಿದೆ.ಇದು ಭಾರತದ ಮೊದಲ ಮಹಿಳಾ ಬ್ಯಾಂಕ್ ಆಗಿದೆ.

## ಶಾಖೆಗಳು
ಈ ಬ್ಯಾಂಕು ೧೦೩ ಉಪಶಾಖೆಗಳನ್ನು ಹೊಂದಿದ್ದು, ೭೦೦ಕ್ಕೂ ಹೆಚ್ಚು ಶಾಖೆಗಳನ್ನು ನಿರ್ಮಿಸುವ ಯೋಜನೆಯನ್ನು ಹೊಂದಿದೆ. ಇದರ ಮುಖ್ಯ ಕಛೇರಿ ಮುಂಬೈನಲ್ಲಿದೆ. ಪಾಟ್ನಾ, ಪೊನೆ, ಭುವನೇಶ್ವೇರ, ರಾಯಪುರ, ಕಾನ್ಪುರ, ಜೈಪುರ, ಆಗ್ರಾ, ಬೆಂಗಳೂರು, ಮಂಗಳೂರು, ಕೊಚ್ಚಿ, ಹೈದೆರಾಬಾದ್, ವಿಶಾಕಪಟ್ಟಣ, ಹಲವು ಕಡೆಗಳಲ್ಲಿ ಶಾಖೆಗಳನ್ನು ಹೊಂದಿದೆ.

## ನಿರ್ವಹಣೆ
ಈ ಬ್ಯಾಂಕು ಭಾರತ ಸರ್ಕಾರಕ್ಕೆ ಸೇರಿದ್ದು, ೦೮ ಮಹಿಳಾ ಕಾರ್ಯನಿರ್ದೇಶಕರನ್ನು ಒಳಗೊಂಡಿದೆ. ಶ್ರೀ ಮತಿ ಉಷಾ ಅನಂತಸುಬ್ರಹ್ಮಣ್ಯನ್ ಅವರು ಇದರ ಮುಖ್ಯ ಕಾರ್ಯನಿರ್ವಾಹಣಾ ಅಧಿಕಾರಿಯಾಗಿದ್ದಾರೆ.

## ಧ್ಯೇಯ
ಮಹಿಳೆಯರ ಆರ್ಥಿಕ ಅವಶ್ಯಕತೆಗಳನ್ನು ಪೂರೈಸುವ ಗುರಿಯನ್ನು ಹೊಂದಿದ್ದು, ಮಹಿಳಾ ಸಬಲೀಕರಣಕ್ಕೆ ಕೊಡುಗೆಯನ್ನು ನೀಡುತ್ತಾ ಬಂದಿದೆ.

## ಉಲ್ಲೇಖಗಳು

ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವರ್ಗ:ಭಾರತೀಯ ಬ್ಯಾಂಕುಗಳು